Βαθύ Κόκκινο | Τότε που δεν ήξεραν – ΜΜΕ, Αντιφασισμός και «Θεωρία των άκρων»\nΔευτέρα, 25 Ιανουαρίου, 2021 18:51:21\nΤότε που δεν ήξεραν – ΜΜΕ, Αντιφασισμός και «Θεωρία των άκρων»\nΟταν κάποιοι προειδοποιούσαν για το φίδι που έβγαινε από το αβγό του, τηλεπαράθυρα και εφημερίδες τούς εγκαλούσαν ότι κάνουν πολλή φασαρία\nΓράφει ο Ιός*\nΟ καταιγισμός των αποκαλύψεων για τη δράση της Χρυσής Αυγής μετά τη δολοφονία του Παύλου Φύσσα δεν φαίνεται να αφήνει και πολλά περιθώρια για μια στοιχειώδη αυτοκριτική όσων άφησαν (ή και συνέδραμαν) το ναζιστικό φίδι να βγει από το αυγό του τα τελευταία χρόνια. Η όψιμη προσχώρηση στον διακηρυκτικό αντιφασισμό ακόμη κι εκείνων των ΜΜΕ που στις παραμονές των περσινών εκλογών αβάνταραν ανοιχτά την οργάνωση, είτε διαφημίζοντας το «κοινωνικό έργο» των «προσκόπων» της («Πρώτο Θέμα» 1.4.2012) είτε με τίτλους όπως «Ευτυχώς που ήρθε η Χρυσή Αυγή» («Τα Νέα» 4.2.2012), σίγουρα δεν διευκολύνει τον αναστοχασμό πάνω στις διαδικασίες που μετέτρεψαν μια περιθωριακή συμμορία σε μαζικό σχηματισμό. Ο ίδιος ο χαρακτήρας τής υπό εξέλιξη εκκαθάρισης, ως τακτοποίηση λογαριασμών στο εσωτερικό της δεξιάς «πολυκατοικίας», λειτουργεί άλλωστε ανασχετικά για μια τέτοια κριτική προσέγγιση.\nΗ εκκαθάριση πρέπει φυσικά να υποστηριχτεί με κάθε τρόπο, με διαρκή άσκηση πίεσης για την πληρέστερη δυνατή απαλλαγή του κρατικού μηχανισμού από τους θύλακες που υπέθαλπαν τη ναζιστική βία και καλλιεργούσαν το έδαφος για την επερχόμενη «νύχτα των μεγάλων μαχαιριών».\nΑπό την άλλη, καλό είναι να υπενθυμίζεται στους όψιμους αντιφασίστες των μίντια πώς ακριβώς αντιμετώπισαν ώς τώρα όχι μόνο τη δράση της Χρυσής Αυγής, αλλά και τις αντιδράσεις του αντιρατσιστικού κινήματος – κυρίως αυτές. Γιατί, σε μια σειρά κρίσιμα περιστατικά, τα ΜΜΕ ήταν αυτά που εφάρμοσαν πρώτα το διαβόητο θεώρημα των «δύο άκρων», εξομοιώνοντας απροκάλυπτα ναζί κι αντιφασίστες και παρουσιάζοντας τη Χ.Α. σαν τον λιγότερο προβληματικό πόλο μιας «ιδιωτικής» αντιπαράθεσης.\nΚαθοριστικός αποδεικνύεται εδώ ο ρόλος της ΕΛ.ΑΣ. και των παράλληλων διασυνδέσεών της με τα ΜΜΕ και τη Χ.Α.: αναπαράγοντας άκριτα τους εκάστοτε ισχυρισμούς της αστυνομίας, τα περισσότερα μέσα παραπλανούσαν συστηματικά το κοινό, τόσο για τη φύση της ναζιστικής οργάνωσης όσο και για τη βασιμότητα των αντιφασιστικών κινητοποιήσεων.\nΕξίσου καθοριστική αποδεικνύεται η απουσία ενασχόλησης των περισσότερων ΜΜΕ με την υπόγεια δράση των χρυσαυγιτών (η βία των οποίων -σε αντίθεση με τα θεαματικά μπάχαλα μιας μερίδας αντιφασιστών- ασκούνταν κατά κανόνα στα μουλωχτά και ανώνυμα), αλλά και η απροθυμία τους να αντιπαρατεθούν επί της ουσίας με το μείγμα ρατσισμού κι εθνικισμού που συγκροτούσε την «επιχειρηματολογία» των εγχώριων ναζί.\nΣτη σκιά του συλλαλητηρίου\nΗ πρώτη δημόσια «δυναμική» εμφάνιση της Χρυσής Αυγής έγινε στο περιθώριο του πάνδημου συλλαλητηρίου της 10.12.1992 για το «Σκοπιανό». Με πλάτη τα συγκεντρωμένα πλήθη, μερικές δεκάδες ναζί επιτέθηκαν στην ΑΣΟΕΕ, κατειλημμένη τότε λόγω του «νόμου Σουφλιά», επιχείρησαν να πυρπολήσουν την κατάληψη στέγης στη Λέλας Καραγιάννη κι έστειλαν στο νοσοκομείο δύο αριστερούς φοιτητές με αντισυμβατική εμφάνιση που βρέθηκαν στον δρόμο τους. Υστερα από υπόδειξη περιοίκων, αστυνομικοί συνέλαβαν 9 χρυσαυγίτες με ασπίδες και ρόπαλα ανά χείρας, τους μετέφεραν στο Α.Τ. Κυψέλης και… τους άφησαν ελεύθερους, δίχως καν να κρατήσουν τα στοιχεία τους!\nΟ Τύπος των ημερών στιγμάτισε μεν (στα ψιλά) την «αμαύρωση» του συλλαλητηρίου, απέφυγε όμως προσεκτικά οποιαδήποτε κριτική στη στάση της ΕΛ.ΑΣ. Η τελευταία κάλυψε απ’ την πλευρά της πλήρως τη ναζιστική οργάνωση, αποδίδοντας τα επεισόδια σε «αναρχικούς» και δικαιολογώντας έμμεσα ακόμη και την επίθεση στην ΑΣΟΕΕ: «Η σχολή», διαβάζουμε στη «Μεσημβρινή» της επομένης, «είχε μέσα φοιτητές που, σύμφωνα με την Αστυνομία, καλούσαν τον κόσμο από τα μεγάφωνα να μην πάει στη συγκέντρωση». Η Χ.Α. ανέλαβε πάλι διακριτικά την ευθύνη, ανακοινώνοντας ότι τα μέλη της «δεν συνεπλάκησαν με κανέναν ανύποπτο και κανέναν διαδηλωτή παρά μόνο με οργανωμένα αντεθνικά στοιχεία». Με εξαίρεση την (τότε) «Ελευθεροτυπία», εφημερίδες και κανάλια θεώρησαν απόλυτα φυσιολογικό το γεγονός ότι ο μόνος από τους προσαχθέντες που οδηγήθηκε στο δικαστήριο (και καταδικάστηκε σε δωδεκάμηνη φυλάκιση για «πρόκληση των πολιτών σε διχόνοια») ήταν ένας μαθητής που μοίραζε προκηρύξεις με το «αντεθνικό» σύνθημα «Μην καταναλώνεις εθνικισμό».\nΟλα τα βασικά στοιχεία της αστυνομοδημοσιογραφικής διαπλοκής που υπέθαλψε τη Χ.Α. ήταν ήδη παρόντα: η συνειδητή κάλυψη των ταγμάτων εφόδου από τον αστυνομικό μηχανισμό, η απουσία κριτικής των ΜΜΕ γι’ αυτή την παρακρατική σύμπραξη και η εκ μέρους τους σιωπηρή αποδοχή της διακριτικής μεταχείρισης φασιστών κι αντιφασιστών.\nΗ επιδρομή στο Πάντειο\nΜια δεκαετία αργότερα, το νερό είχε πλέον κυλήσει στο αυλάκι και οι σχέσεις στοργής μπορούσαν να εκδηλωθούν ανοιχτά στο ανώτατο υπηρεσιακό επίπεδο. Στις 13 Απριλίου 2006, φοιτητές του Παντείου εντόπισαν έναν νεαρό να καραδοκεί έξω από το αντιεξουσιαστικό στέκι της σχολής. Το τελευταίο είχε πρόσφατα χτυπηθεί από «αγνώστους», μετά την αναγραφή απειλητικών συνθημάτων με την υπογραφή της οργάνωσης («Κουίζ ΧΑ: ποιο αναρχικό στέκι θα δεχθεί επίθεση σε 22 ημέρες;»). Οταν τον πλησίασαν, αυτός τράβηξε πιστόλι, αλλά αφοπλίστηκε. Πιστεύοντας πως είναι ασφαλίτης που παραβίασε το άσυλο, οι φοιτητές τον μετέφεραν στην πρυτανεία. Εκεί αποκαλύφθηκε ότι επρόκειτο για πρωτοετή της Κοινωνιολογίας, γιο πρόσφατα αποστρατευθέντος αστυνομικού διευθυντή και τακτικό αρθρογράφο της «Χρυσής Αυγής». Παρουσία του πρύτανη κι άλλων καθηγητών επιχείρησε να τραβήξει και δεύτερο πιστόλι. Προτού η σύγκλητος αποφασίσει για τα περαιτέρω, η σχολή δέχτηκε επίθεση 20-30 χρυσαυγιτών με κράνη και φόρμες γυμναστηρίου. Εσπασαν την πόρτα της παλιάς πρυτανείας, θρυμμάτισαν τα τζάμια της βιβλιοθήκης, χτύπησαν κάμποσους φοιτητές με καδρόνια και μαχαίρωσαν τρεις απ’ αυτούς – δύο αγόρια και μία κοπέλα. Παρόλο που ισχυρές αστυνομικές δυνάμεις βρίσκονταν σε ελάχιστη απόσταση από τα τεκταινόμενα, λόγω του γειτονικού κτιρίου της Γενικής Γραμματείας Τύπου, οι επιδρομείς έφυγαν παντελώς ανενόχλητοι. Αμέσως μετά, τα ΜΑΤ περικύκλωσαν με τη σειρά τους το κτίριο, σε μια οφθαλμοφανή -πλην άκαρπη- προσπάθεια πρόκλησης επεισοδίων.\nΠαρά το γεγονός ότι, όπως διαπιστώσαμε αυτοπροσώπως, οι αντιδράσεις των πιο θερμόαιμων φοιτητών περιορίστηκαν στο τελετουργικό κάψιμο κάποιων σκουπιδιών, η ΕΛ.ΑΣ. «έσπρωξε» στα ΜΜΕ σημεία και τέρατα. «Οι συμπλοκές μεταξύ ακροδεξιών και ακροαριστερών νεαρών συνεχίζονταν ως αργά το απόγευμα στον χώρο του πανεπιστημίου, αλλά και στους γύρω δρόμους», διαβάζουμε χαρακτηριστικά στο «Βήμα» της επομένης. «Τρεις φοιτητές τραυματίστηκαν από επιθέσεις εναντίον τους με μαχαίρια και μεταφέρθηκαν στον “Ευαγγελισμό”, όπου τους παρασχέθηκαν οι πρώτες βοήθειες και δύο από αυτούς επέστρεψαν στα σπίτια τους. Ο τρίτος προσήχθη στην Ασφάλεια επειδή αρνήθηκε να δώσει κατάθεση στους εκπροσώπους των διωκτικών αρχών». Αδιευκρίνιστο ποιοι μαχαίρωσαν και ποιοι μαχαιρώθηκαν στις «πολύωρες συμπλοκές», αποσιώπηση της «λεπτομέρειας» ότι ο τραυματίας που οδηγήθηκε αιμόφυρτος από το νοσοκομείο στη ΓΑΔΑ (επειδή αρνούνταν να καταθέσει για τη δική του πολιτική του ένταξη) δεν ήταν κάποιος εξωπανεπιστημιακός ταραξίας αλλά φοιτητής του Παντείου και μέλος της παράταξης του ΣΥΡΙΖΑ.\nΗ «Καθημερινή» διαπίστωσε πάλι εκ του μακρόθεν πως «οι καταληψίες [δηλαδή οι φοιτητές] έστησαν οδοφράγματα στην οδό Συγγρού και κατά διαστήματα πετούσαν από τον χώρο του ιδρύματος βόμβες μολότωφ» – συμβάντα απολύτως φανταστικά, προϊόντα γόνιμης αστυνομικής φαντασίας. Ρίψη μολότοφ «κατά διαστήματα» είδαν επίσης (από τα γραφεία τους) ο «Ελεύθερος Τύπος» και το «Εθνος», ενώ τα «Νέα» έκαναν λόγο για «9ωρη συμπλοκή αναρχικών με ακροδεξιούς», κατά την οποία «βγήκαν μαχαίρια και πιστόλια», απροσδιόριστο από ποιους. Αναπαράγοντας άκριτα τις «πληροφορίες» της ΕΛ.ΑΣ., χωρίς διασταύρωση από το πανεπιστήμιο, τα περισσότερα ΜΜΕ ισχυρίστηκαν ότι το Πάντειο τελούσε υπό κατάληψη από αναρχικούς, επειδή ο πρύτανης είχε αρνηθεί να τους παραχωρήσει χώρο για ένα… «πάρτι». Στην πραγματικότητα δεν υπήρχε τίποτα τέτοιο κι όλες οι υπηρεσίες του λειτουργούσαν κανονικά. Μια συμβολική κατάληψη -όχι της σχολής, αλλά της πρυτανείας- είχε πραγματοποιηθεί μια βδομάδα νωρίτερα από φοιτητές, επειδή ο πρύτανης είχε απαγορεύσει (όχι «πάρτι» αλλά) εκδήλωσή τους για τις εργασιακές σχέσεις. Αυτό προφανώς βρήκε η ΕΛ.ΑΣ. στους φακέλους της και φρόντισε να το τροποποιήσει κατάλληλα για την περίσταση, ώστε να δώσει ένα χεράκι στον γιο του συναδέλφου και τους φίλους του.\nΑκόμα και η ίδια η επιδρομή αμφισβητήθηκε ευθέως από την αστυνομία. «Αξιωματικοί δεν δίστασαν να πουν ακόμη και ότι τα επεισόδια ήταν στημένα, για να φανεί ότι υπήρξε επίθεση από ακροδεξιούς!» διαβάζουμε στο «Εθνος» της επομένης. «Οπως δήλωσε ο αττικάρχης Ασημάκης Γκόλφης, “δυο ώρες πριν τα μαχαιρώματα υπήρχαν έξι διμοιρίες έξω από το Πάντειο και δεν πέρασαν ομάδες ακροδεξιών μέσα στον πανεπιστημιακό χώρο”». Προς την αστυνομική συντάκτρια της «Ελευθεροτυπίας», ο ίδιος ξεκαθάρισε πως ούτε ο πιστολέρο επρόκειτο να διωχθεί, με το επιχείρημα ότι «τα όπλα τού τα έβαλαν».\nΜαχαιροβγάλτες με κάλυψη\nΕχοντας διασφαλίσει τέτοιες πλάτες, η ναζιστική βία εντάθηκε μέσα στο επόμενο διάστημα. Μεταξύ Ιουλίου 2007 και Ιανουαρίου 2008 καταγράφηκαν 17 τουλάχιστον επιθέσεις, με θύματα δεκάδες Ελληνες και μετανάστες. Ως απάντηση σ’ αυτή την κλιμάκωση, συνδικαλιστικές κι αντιρατσιστικές οργανώσεις συγκάλεσαν αντιφασιστικό συλλαλητήριο στις 2 Φεβρουαρίου 2008, ταυτόχρονα με την ετήσια κεντρική πολιτική εκδήλωση των χρυσαυγιτών για την «εθνική προδοσία» των Ιμίων. Ομιλητές θα ήταν ο Μανώλης Γλέζος και ο βουλευτής του ΣΥΡΙΖΑ Περικλής Κοροβέσης. Πριν από την έναρξή του, ομάδα αντιεξουσιαστών βάδισε προς τη συγκέντρωση της Χ.Α. και ήρθε αντιμέτωπη με τα ΜΑΤ. Μέσα από τις γραμμές των τελευταίων ξεπήδησαν ωστόσο κρανοφόροι και ροπαλοφόροι χρυσαυγίτες, κραδαίνοντας τα γνωστά γαλανόλευκα στειλιάρια, αλλά και στιλέτα. Δύο αντιφασίστες έπεσαν μαχαιρωμένοι στο οδόστρωμα, οι δε θύτες επέστρεψαν ανενόχλητοι στις γραμμές της αστυνομίας. Σε αντίθεση με άλλα χτυπήματα, το μεσημεριάτικο αυτό έγκλημα καταγράφηκε από τις κάμερες, με αποτέλεσμα να εγερθεί δημόσια το ζήτημα της στρατιωτικής σύμπραξης της ΕΛ.ΑΣ. με τις ομάδες κρούσης των ναζί. Από τα περισσότερα ΜΜΕ, βασική είδηση δεν θεωρήθηκε ωστόσο το μαχαίρωμα δύο ανθρώπων με την πλήρη κάλυψη της αστυνομίας, αλλά τα μικροεπεισόδια που ακολούθησαν ανάμεσα σε αντιεξουσιαστές και τα ΜΑΤ.\nΧαρακτηριστικό δείγμα, η κάλυψη των γεγονότων από το «ψύχραιμο» βραδινό δελτίο της κρατικής ΝΕΤ:\nΠαρουσιάστρια (Π. Γαβρά): «Σ’ αυτό το σημείο, κυρίες και κύριοι, να παρακολουθήσουμε το βίντεο με τα επεισόδια μεταξύ ακροδεξιών και αντιεξουσιαστών, με αφορμή τη συγκέντρωση της Χρυσής Αυγής για τη σημερινή επέτειο των Ιμίων. Είναι τα επεισόδια που μετέτρεψαν νωρίτερα σήμερα, από το πρωί μέχρι και το μεσημέρι, σε πεδίο μάχης το κέντρο της Αθήνας».\nΡεπόρτερ (Ντ. Κουτροκόη): «Μολότοφ, πέτρες, σίδερα, ξύλα και πριόνια. Με αυτά τα όπλα, κρυμμένοι πίσω από κράνη και κουκούλες, οι γνωστοί-άγνωστοι καίνε το κέντρο της Αθήνας. Στήνουν πύρινα οδοφράγματα στις οδούς Πανεπιστημίου και Σίνα. Επιτίθενται κατά των αστυνομικών. Τα ΜΑΤ απαντούν με δακρυγόνα, κάνουν έφοδο για να απομακρύνουν τους κουκουλοφόρους. Δύο άτομα κατεβάζουν την ελληνική σημαία από το Πανεπιστήμιο. Σπάνε κάμερες και τις εκσφενδονίζουν».\nΑκολουθεί λεπτομερής περιγραφή των (όχι ιδιαίτερα εντυπωσιακών) οδοφραγμάτων από άλλο ρεπόρτερ και η αφηγήτρια συνεχίζει: «Λίγο νωρίτερα οι αντιεξουσιαστές συγκρούονταν με μέλη της Χρυσής Αυγής που είχαν προγραμματίσει πορεία για τα 12 χρόνια από την κρίση στα Ιμια. Από τα ξύλα και τις πέτρες ένα άτομο πέφτει αιμόφυρτο. Τέσσερα άτομα τραυματίζονται συνολικά. Μεταφέρονται στον “Ευαγγελισμό”. Ο ένας υποβάλλεται σε επέμβαση. Η μαχαιριά διαπέρασε τη σπλήνα του».\nΛέξη για το ποιος μαχαίρωσε ποιον, πόσω μάλλον για το γεγονός ότι οι μαχαιροβγάλτες όρμησαν μέσα από τις γραμμές της ΕΛ.ΑΣ. Για την τελική δε ερμηνεία των συμβάντων, το ρεπορτάζ έδωσε άλλωστε τον λόγο στον… Παναγιώταρο.\nΣτον ΑΝΤ1, πάλι, ο παρουσιαστής Γιάννης Παπαδόπουλος αναπαρήγαγε τοις μετρητοίς έναν αμήχανο ισχυρισμό του αστυνομικού συνδικαλιστή Γ. Μακρή, για να βάλει στη θέση του τον εκπρόσωπο Τύπου του ΣΥΡΙΖΑ, Ανδρέα Καρίτζη, όταν αυτός μίλησε για τα μαχαιρώματα:\nΜακρής: «Μα, με μαχαίρι βρέθηκε κι αυτός που ήταν κάτω…»\nΠαπαδόπουλος: «Ακούτε τι λέει, κ. Καρίτζη; Ακούστε τι λέει ο κ. Μακρής. Και είναι γεγονός αυτό. Οτι μαχαίρια είχαν και οι άλλοι…».\nΠηγή της σχετικής (ανυπόστατης) «είδησης» αποτελούσε στην πραγματικότητα η ίδια η Χρυσή Αυγή και συγκεκριμένα ο Ηλίας Κασιδιάρης. Κατά την παρθενική εμφάνισή του στο βραδινό δελτίο του MEGA, ο τελευταίος υποστήριξε ανενδοίαστα ότι «τα μαχαίρια τα κρατούσαν Αλβανοί που είχαν παρεισφρήσει στις τάξεις των αναρχικών» κι όχι οι δικοί του, «αποκάλυψε» πως ο ένας από τους τραυματίες (τα ονόματα των οποίων δεν είχαν ανακοινωθεί) ήταν «σεσημασμένος αναρχικός» και ο δεύτερος «Αλβανός», επικαλέστηκε ως επιχείρημα όσα «έλεγαν οι μοτορόλες των διμοιριών των ΜΑΤ, είκοσι λεπτά πριν το επεισόδιο» κι απείλησε με «μήνυση για συκοφαντική δυσφήμηση» τους δημοσιογράφους αν αμφισβητήσουν τα λεγόμενά του. Ακόμη και στην καλύτερη περίπτωση, οι τηλεπαρουσιαστές αποδείχθηκαν πάντως απροετοίμαστοι να αντικρούσουν τον ισχυρισμό των ναζί ότι ουδέποτε επιτίθενται σε πολιτικούς αντιπάλους τους, τρίβοντάς τους στη μούρη έναν κατάλογο με τις σχετικές καταγγελίες και δικαστικές αποφάσεις.\nΣε διαφορετικό -αλλά εξίσου αποκαλυπτικό- επίπεδο κινήθηκε η έμμεση υποστήριξη προς το «ημέτερο άκρο» από εφημερίδες και αρθρογράφους της Δεξιάς. Ο Δημήτρης Ρίζος αποφάνθηκε λ.χ. ότι, σε αντίθεση με τους «αλητάμπουρες» αναρχικούς, «οι χρυσαυγίτες τουλάχιστον δεν καταστρέφουν, δεν καίνε» («Αδέσμευτος Τύπος» 4.2.2008). Ο κεντρικός αρθρογράφος της «Αυριανής» σύγκρινε τους αντιφασίστες διαδηλωτές με τους… παρακρατικούς της προδικτατορικής ΕΡΕ, ιεραρχώντας «τη βίαιη αποκόλληση της σημαίας» πάνω από τα μαχαιρώματα, ενώ στη «Βραδυνή» ο παλαίμαχος Αγαμέμνων Φαράκος κατήγγειλε όσους έδωσαν βήμα «στους φίλους και συνηγόρους των αετονύχηδων των Εξαρχείων», που «σπέρνουν κλίμα φοβίας» με όσα λένε περί συνεργασίας ΕΛ.ΑΣ. – χρυσαυγιτών.\nΗ συμπάθεια αυτή θα καλύψει ακόμη και επιδρομές σε αριστερά ή αντιεξουσιαστικά στέκια. Την 1.7.2008, ο «Αδέσμευτος Τύπος» πληροφορούσε π.χ. τους αναγνώστες του ότι «συμπλοκή μεταξύ ομάδων νεαρών σημειώθηκε χθες το βράδυ στα Πετράλωνα με αποτέλεσμα να τραυματιστούν ελαφρά δύο άτομα. Σύμφωνα με τις πρώτες πληροφορίες, συγκρούστηκαν αναρχικοί με ακροδεξιούς στη συμβολή των οδών Αριστοβούλου και Πιλάτου. Οι νεαροί πιάστηκαν στα χέρια και κατά τη διάρκεια της συμπλοκής τραυματίστηκαν ελαφρά δύο άτομα, ένας Ισπανός και ένας Ελληνας. Στο σημείο έφτασαν και δυνάμεις της Αστυνομίας, αλλά οι νεαροί είχαν ήδη εξαφανιστεί».\nΣτην πραγματικότητα δεν είχε γίνει καμιά «συμπλοκή». Μηχανοκίνητο τμήμα της Χ.Α. με μαχαίρια και σκεπάρνια εισέβαλε σε ημιυπόγειο στέκι την ώρα που γινόταν μάθημα Ισπανικών. Αυτοί που «είχαν ήδη εξαφανιστεί» ήταν όχι τα θύματα αλλά οι επιδρομείς – και πάλι, όχι όλοι: δύο απ’ αυτούς συνελήφθησαν και παραπέμφθηκαν για απόπειρα ανθρωποκτονιών κατά συρροή, χωρίς να έχουν ακόμη δικαστεί («Ιός» 21/9/2013).\nΚαλά και κακά «άκρα»\nΟσα ακολούθησαν την τελευταία τετραετία είναι αρκετά πρόσφατα και λίγο-πολύ γνωστά σε όλους. Θα σταθούμε, ως εκ τούτου, σε τρία μόνο χαρακτηριστικά σημεία.\nΤο πρώτο είναι η αποσιώπηση από τις περισσότερες εφημερίδες και τα κανάλια της φωτογραφικά καταγεγραμμένης ρίψης μολότοφ από χρυσαυγίτες του Αγ. Παντελεήμονα, μέσα από τις γραμμές των ΜΑΤ, εναντίον αντιφασιστών διαδηλωτών (7.7.2009) – αυτόφωρο κακούργημα, βάσει του Ποινικού Κώδικα.\nΤο δεύτερο είναι η απουσία αντιδράσεων στην επίσημη συμμετοχή τάγματος εφόδου της Χ.Α., με κράνη, κουκούλες full-face και λοστάρια, στα ρατσιστικά επεισόδια της Πάτρας (21.5.2012). Ενώ τα στελέχη του ΣΥΡΙΖΑ καλούνταν να απολογηθούν για κάθε βίαιο επεισόδιο το οποίο συνέβαινε σε κάποια διαδήλωση, παρόμοια τηλεοπτική «ανάκριση» της Χ.Α. για την αποδεδειγμένη παραστρατιωτική δράση της κρίθηκε εντελώς περιττή.\nΤο τρίτο αφορά την ασχολίαστη αποδοχή των «εμφυλιοπολεμικών» διαθέσεων των χρυσαυγιτών και των οπαδών τους. Στο βραδινό δελτίο του Νίκου Ευαγγελάτου στον ΑΝΤ1 (10.6.2009), μια μέρα μετά το παραλίγο λιντσάρισμα ενός ντόπιου Ελληνα που πήγε το παιδί του να παίξει στη σφραγισμένη παιδική χαρά και της δικηγόρου του, Γιάννας Κούρτοβικ, τα γεγονότα ανέλαβε να εξηγήσει «ο κ. Δημήτρης Πιπίκιος, ένας απ’ τους κατοίκους της περιοχής που όλες αυτές τις μέρες βρίσκεται, θα ’λεγε κανείς, στην πρώτη γραμμή». Στις πρόσφατες ευρωεκλογές είχε πρωταγωνιστήσει στο τηλεοπτικό σποτάκι της Χ.Α., ευχαριστώντας τη για τη βοήθειά της προς «τους κατοίκους» της γειτονιάς, ενώ το 2012 κατέβηκε ως υποψήφιος του ΛΑΟΣ.\nΠιπίκιος: «Μάλιστα, επειδή ενοχλεί την κυρία [Κούρτοβικ], λέω ότι είμαι και πρόεδρος του Συνδέσμου Ελλήνων Εφέδρων. Λοιπόν, εδώ πέρα η περιοχή είναι καζάνι που βράζει. Καζάνι που βράζει, γιατί; Επειδή κάποιοι άνθρωποι της Αριστεράς, της εξωκοινοβουλευτικής Αριστεράς…»\nΟ ρεπόρτερ (Νίκος Βαφειάδης) δείχνει να ξαφνιάζεται: «Είναι τώρα πολιτικό το θέμα; Ή είναι θέμα μεταξύ μεταναστών και κατοίκων; Τι συμβαίνει;»\nΠιπίκιος: «Μισό λεπτάκι. Ποιος τους βάζει αυτούς; Ποιος τους έχει φέρει εδώ πέρα;»\nΒαφειάδης: «Μα ποιος τους έφερε; Από το Αφγανιστάν;»\nΠιπίκιος: «Οχι. Η Βίλα Αμαλίας τούς έφερε»\nΟ Βαφειάδης κουνά καταφατικά το κεφάλι. Κάποιος από πίσω φωνάζει: «Και ο ΣΥΡΙΖΑ!»\nΠιπίκιος: «Πανταχού παρών ο ΣΥΡΙΖΑ».\nΑντίλογος από τους δημοσιογράφους δεν υπήρξε. Η εικόνα ήταν σαφής. Από τη μια, «οι κάτοικοι» –που, όπως τόνισε ο παρουσιαστής στην εκπομπή του το ίδιο βράδυ, κάνουν ό,τι θα έκανε κι ο ίδιος αν ήταν στη θέση τους. Από την άλλη, «οι κουκουλοφόροι» και κάποιοι αριστεροί με τις εμμονές τους. Εστω και ανομολόγητα, οι τηλεθεατές -ή μια μερίδα τους- καλούνταν να επιλέξουν το σωστό «άκρο».\nΟ συνήγορος του χρυσαυγίτη\nΗ πιο χαρακτηριστική διατύπωση της «θεωρίας των άκρων», προκειμένου να συγκαλυφθεί ένα έγκλημα της Χρυσής Αυγής και ταυτόχρονα να υποστηριχθεί μια κρατική πολιτική περιορισμού των δημοκρατικών ελευθεριών, προέρχεται από τη γραφίδα του συμβούλου του πρωθυπουργού, Χρύσανθου Λαζαρίδη. Διατυπώθηκε πριν από εξίμισι χρόνια, με αφορμή την επιδρομή των χρυσαυγιτών στο Πάντειο που περιγράφουμε σε διπλανές στήλες. Σε άρθρο του στον «Ελεύθερο Τύπο» (22.4.2006), ο κ. Λαζαρίδης παραποιεί τα γεγονότα υιοθετώντας πλήρως την εκδοχή που πρόβαλε τότε γι’ αυτά η ναζιστική οργάνωση, εμφανίζοντας τον πιστολέρο χρυσαυγίτη -γιο απόστρατου αστυνομικού διευθυντή- σαν θύμα κι αποσιωπώντας πλήρως τα μαχαιρώματα φοιτητών από τους συντρόφους του.\n«Την περασμένη εβδομάδα», γράφει ο κ. Λαζαρίδης, «έγιναν σοβαρά επεισόδια στο Πάντειο Πανεπιστήμιο: Φοιτητές “συνέλαβαν” έναν ακροδεξιό πρωτοετή, ο οποίος έφερε πάνω του αεροβόλο, όπως ανακοινώθηκε. Στη συνέχεια άλλοι ακροδεξιοί προσπάθησαν να τον “απελευθερώσουν”, οπότε απειλήθηκε γενίκευση των ταραχών. Ο “αιχμάλωτος” ξυλοκοπήθηκε για τα καλά από αναρχικούς. Υστερα απελευθερώθηκε με τη μεσολάβηση των ψυχραιμοτέρων. Σοβαρότερα επεισόδια αποφεύχθηκαν μόνο διότι πλησίαζαν γιορτές και κανείς δεν ήθελε κλιμάκωση ταραχών στην αρχή των διακοπών…\nΔεν θα μπούμε στη βλακώδη λογική “ποιος έφταιγε”. Ενας πρωτοετής που φέρει αγκυλωτούς σταυρούς και αεροβόλο όπλο είναι εξίσου ανόητος όπως και ένας αναρχικός συνομήλικός του, που φοράει κουκούλες και εκτοξεύει αυτοσχέδιες “μολότοφ”. Εξίσου φασιστοειδή είναι και τα δύο. Εξίσου παρασυρμένα παιδαρέλια. Εξίσου ολοκληρωτικές νοοτροπίες. Εξίσου ικανά να κάνουν κακό στον εαυτό τους και στους άλλους… […]\nΕίναι παρανομία να κουβαλά κανείς αεροβόλα σε πανεπιστημιακούς χώρους. Είναι παρανομία να συλλαμβάνεται και να κρατείται από άτομα που δεν εκπροσωπούν καμία νόμιμη αρχή. Είναι ακόμη σοβαρότερη παρανομία να δέρνεται, κρατούμενος στα χέρια τους. Ολα αυτά αποτελούν αδικήματα σε άλλες χώρες. Στην Ελλάδα, βέβαια, ισχύουν “άλλα”… Δεν ισχύουν άλλοι νόμοι. Ισχύει παράλυση της νομιμότητας μέσα και γύρω από τα πανεπιστήμια. Οπου το “άσυλο” δεν προστατεύει τη διακίνηση των ιδεών, αλλά την παρανομία και τα κυκλώματα των ακραίων, που εξασκούνται σε ενέργειες βίας και εκφοβισμού. Τώρα όμως δημιουργείται νέα κατάσταση: το “άσυλο” αναδεικνύεται χώρος προνομιακής σύγκρουσης των ακραίων: των ακραίων φασιστών με τους ακραίους αναρχικούς. […] Πλησιάζει ο καιρός που τα πανεπιστήμια θα γίνουν χώρος εκτεταμένων συγκρούσεων. Τα προχθεσινά γεγονότα ήταν προειδοποιητικό καμπανάκι. […] Για την ώρα, η Ελλάδα δεν έχει πανεπιστήμια. Εχουν χώρους που τους λυμαίνονται διάφορες συμμορίες, ερυθρών και μαύρων “Χμερ”. Στα πανεπιστήμια, η “Εβδομάδα των παθών” κρατάει χρόνια. Καλή Ανάσταση…».\nΕσκεμμένες ή μη, οι ανακρίβειες κι οι αποσιωπήσεις του νυν πρωθυπουργικού συμβούλου είναι κάτι παραπάνω από έκδηλες. Στην πραγματικότητα μολότοφ ΔΕΝ εκτοξεύθηκαν, οι «αναρχικοί» ήταν φοιτητές και ΔΕΝ φορούσαν κουκούλες, οι χρυσαυγίτες επιδρομείς ΔΕΝ ήταν φοιτητές ούτε δήλωσαν πως υπερασπίζονται οποιοδήποτε φοιτητικό άσυλο. Το σημαντικότερο: ο αρθρογράφος αποσιωπά πλήρως το μαχαίρωμα τριών φοιτητών, προβάλλοντας αποκλειστικά και μόνο την εικαζόμενη κακομεταχείριση του πιστολέρο, και μάλιστα αναπαράγοντας ένα σενάριο -περί «βασανισμού» του- που μόνο η Χρυσή Αυγή είχε προβάλει. Να υποθέσουμε πως η πληροφόρησή του προερχόταν από τους ίδιους εκείνους ακροδεξιούς κύκλους, βιβλία των οποίων προλόγιζε τα αμέσως προηγούμενα χρόνια;\n● Μορφωτικό Ιδρυμα της ΕΣΗΕΑ, «ΜΜΕ και το φαινόμενο του Nεοναζισμού» (Αθήνα 2013). Πρακτικά της ημερίδας που διοργανώθηκε την περασμένη άνοιξη, με τοποθετήσεις δημοσιογράφων όλου του πολιτικοϊδεολογικού φάσματος.\n● «The Cleaners», του Κωνσταντίνου Γεωργούση (2012). Το διάσημο πλέον ντοκιμαντέρ για τη Χρυσή Αυγή του Αγίου Παντελεήμονα. Η πρώτη προβολή του στην Αθήνα γίνεται την ερχόμενη Τετάρτη 2/10, στις 8 μ.μ., στο Γαλλικό Ινστιτούτο.\n● «Χρυσή Αυγή για τη μάχη της Πάτρας» (http://shelby.tv/video/youtube/ai9Hk5icZw4/). Προπαγανδιστική ανάρτηση ενός τμήματος της εκπομπής του Νίκου Ευαγγελάτου στον ΣΚΑΪ, σχετικά με τη βίαιη πολιορκία του καταυλισμού μεταναστών της Πειραϊκής-Πατραϊκής από τους χρυσαυγίτες (21.5.2012). Ο γνωστός παρουσιαστής χαρακτηρίζει «σοβαρά επιχειρήματα» τις κραυγές του Κασιδιάρη για το μεταναστευτικό και προσπαθεί να τον πείσει για το ατελέσφορο των επεισοδίων, αφού «οι παράνομοι λαθρομετανάστες» μετακινούνται απλώς «μερικά τετράγωνα πιο κάτω» και -ελλείψει τελικής λύσης- «πάλι αύριο στην παραλία της Πάτρας θα κυκλοφορούν και θα τρομοκρατούνται οι άνθρωποι». Λιγότερο ριζοσπαστικός, ο βουλευτής της Χ.Α. αρκείται στη δήλωση πως «ήταν απαραίτητο να φτάσει η κατάσταση στα άκρα για να ανασάνει επιτέλους η πόλη».\n● «100 ώρες του Μάη», των Δήμου Θέου και Φώτου Λαμπρινού (1963). Ντοκιμαντέρ για τη δολοφονία του βουλευτή της ΕΔΑ Γρηγόρη Λαμπράκη από την παρακρατική συμμορία του ναζιστή δωσίλογου «Φον» Γιοσμά. Η προβολή της ταινίας απαγορεύτηκε από την προληπτική λογοκρισία της εποχής.\n*Δημοσιεύτηκε στην Έκτακτη Έκδοση της Εφημερίδας των συντακτών την Κυριακή 29/9/2013


"Θα κυριαρχήσει το κλίμα των κλειστών συνόρων" - Karfitsa.gr\n31 Μαρτίου 2020, 08:47\n"Μπορεί να χάσουμε μάχες, θα κερδίσουμε όμως τον πόλεμο"\n«Το σύνθημα είναι: θα τα καταφέρουμε στο προσφυγικό. Μπορεί να χάσουμε μάχες, θα κερδίσουμε όμως τον πόλεμο», δήλωσε ο Γιάννης Μουζάλας, λέγοντας ότι «στο τέλος της εβδομάδας θα υπάρξουν εντυπωσιακές βελτιώσεις στη φιλοξενία των 12 χιλιάδων ανθρώπων που έχουν εγκλωβιστεί στη χώρα. Τα καταλύματα έχουν 4.000 θέσεις και αναγκαστικά κάποιοι φιλοξενούνται σε πούλμαν ή σε σκηνές. Υπάρχει δυσχέρεια, η οποία πιστεύω να αντιμετωπιστεί. Είχαμε συμφωνήσει ότι για 15 μέρες δεν θα άλλαζε το status quo στα σύνορα. Για μερικές μέρες θα υπάρχει σύγχυση και άσχημη εικόνα και για την αξιοπρέπεια των ανθρώπων αυτών. Αυτοί οι άνθρωποι δεν μπορεί να περιφέρονται στους δρόμους. Θα φτιάξουμε χώρους φιλοξενίας όπου χρειάζεται και η συνδρομή της Τοπικής Αυτοδιοίκησης και άλλα 4-5 hotspots εκτός από τα Διαβατά και το Σχιστό», τόνισε.\nΟ κος Μουζάλας είπε στον Αlpha 989 πως «η Ευρώπη έχει ένα βαθύ τραύμα, οι ξενοφοβικές δυνάμεις το βαθαίνουν κι άλλο. Είμαι γιατρός… είναι δύσκολο να επουλωθεί» και εκτίμησε ότι «σε αυτή τη φάση αυτό το κλίμα θα κυριαρχήσει –των κλειστών συνόρων. Κάποιες χώρες αντιδρούν με πανικό, βγαίνουν σύνδρομα που πιστεύαμε ότι έχουν εξαλειφθεί από την Ευρώπη. Δεν μπορεί να είμαστε με την Ευρώπη αλα καρτ: Να λέμε ναι στις χρηματοδοτήσεις και να σαμποτάρουμε εκεί που έχουμε υποχρεώσεις. Αύριο θα βρεθούμε με αυτές τις χώρες που μας πολεμάνε, όταν θα ζητήσουν ένταξη ή κονδύλια για την παιδεία».\nΕξέφρασε την άποψη πάντως ότι «αντιδρούν ισχυρές προσωπικότητες όπως η Μέρκελ, ο Γιούνκερ, ο Σουλτς, ο Ολάντ, ο Ρέντσι και πιστεύω ότι θα επικρατήσουν στο τέλος».\nΟ κος Μουζάλας διευκρίνισε ότι πρακτικά «δεν κλείνουν τα σύνορα. Θα ταξιδεύουμε κανονικά, τρομάζει η φράση κλείνουν τα σύνορα. Έχει κλείσει το κομμάτι της Ειδομένης, τα 20 μέτρα, ο άτυπος ανθρωπιστικός διάδρομος από την Ειδομένη ως τη Σουηδία. Τους βροντοφωνάζουμε ότι κλείνοντας το στόμιο της Ειδομένης δεν θα ελέγχεται η ροή μέχρι τη Σουηδία, θα αυξάνεται η ανεξέλεγκτη και παράνομη μετανάστευση».\nΑναφερόμενος στην Τουρκία είπε ότι «είναι σκληρός διαπραγματευτής, η Ευρώπη θα τη χρεώσει άσχημα αν παραβεί τη συμφωνία. Αισιοδοξώ ότι θα βρεθεί λύση στα πλαίσια του ΝΑΤΟ».\nΤόνισε ότι «είναι τεράστια βοήθεια η πολιτική ομόνοια που εξασφαλίζει η στάση της αντιπολίτευσης και του Κ. Μητσοτάκη και των υπολοίπων κομμάτων» αλλά μίλησε για «κατάλυση αξιών στην Ευρωπαϊκή Ένωση».\nΑναφερόμενος, τέλος, στη στάση του ελληνικού λαού είπε ότι «δεν είμαστε το πρότυπο αντιρατσισμού σε όλο τον κόσμο, θα υπάρχουν και αντιδράσεις. Έχουμε όμως υγιή αντανακλαστικά. Δεν έχουμε τυχαία τις προτάσεις για το Νόμπελ Ειρήνης».


Νέο κόμμα Κασιδιάρη: Να τσακίσουμε το φασισμό σε κάθε του μορφή! – Ξεκίνημα\nΤάκης Γιαννόπουλος\t Μαΐ 23, 2020\nΦασισμός / Ρατσισμός, Καθημερινά, Βασικό Άρθρο Ημέρας, Προτεινόμενα, teuxos 515 - 4 - 19 Jun\nΟ Ηλίας Κασιδιάρης ανακοίνωσε την αποχώρησή του από την Χρυσή Αυγή και την ίδρυση νέου κόμματος. Αυτό το γεγονός προκάλεσε ενθουσιασμό στους απανταχού ναζιστές, εθνικιστές και άλλους ακροδεξιούς καθώς θεωρούν ότι ο Κασιδιάρης μπορεί να πάρει ψηλά ποσοστά και να συσπειρώσει ένα μεγάλο μέρος του κατακερματισμένου ακροδεξιού και ναζιστικού χώρου. Σχετικά σχόλια που έχουν δημοσιευτεί είναι ενδεικτικά (βλ. Παράρτημα 1).\nΟ Κασιδιάρης έφυγε από την Χρυσή Αυγή γιατί ήθελε να γίνει αρχηγός στην θέση του αρχηγού – κι αυτό τον έφερε σε σύγκρουση με τον Μιχαλολιάκο.\n5 χρόνια δίκη Χρυσής Αυγής: Δεν είναι αθώοι!


Πως να καθαρίσετε το καθισματάκι αυτοκινήτου\n10 Οκτωβρίου 2016 | 00:43\nΕίτε είστε αναγκασμένοι να καθαρίσετε το παιδικό κάθισμα του αυτοκινήτου μετά από μία δυσάρεστη έκπληξη, που σε επιφύλασσε το λατρεμένο σας, είτε το βγάλατε από την αποθήκη και το ετοιμάζετε για μια… νέα άφιξη, το καθάρισμα του μπορεί να γίνει μπελάς.\nΙμάντες, κουμπιά, εξαρτήματα… μόνο και που τα βλέπει κανείς, πελαγώνει! Μπορείτε, όμως, να ακολουθήσετε λίγες πρακτικές συμβουλές και να κάνετε τη ζωή σας πιο εύκολη.\nΣυγκεντρώστε όλα τα απαραίτητα εργαλεία. Μία ηλεκτρική σκούπα, ένα μη τοξικό πανί καθαριστικό υγρό, δέρμα ή βαμβακερό πανί, ένα σφουγγάρι και μία παλιά οδοντόβουρτσα, είναι όλα όσα θα σας χρειαστούν.\nΒγάλτε το κάθισμα από το αυτοκίνητο (εάν ήδη δεν είναι εκτός). Αφαιρέστε με προσοχή, ώστε να θυμάστε τη θέση τους, όλα τα αφαιρούμενα εξαρτήματα. Ιμάντες, υφάσματα και οτιδήποτε άλλο μπορεί να βγεί, ώστε να τα καθαρίσετε χωριστά.\nΠλύνετε όλα τα πλαστικά μέρη με σαπούνι και τρίψτε με την οδοντόβουρτσα όσα σημεία δεν χωρά το χέρι με το σφουγγάρι.\nΕάν υπάρχει κομμάτι υφάσματος, που μπορεί να μπει στο πλυντήριο, χρησιμοποιήστε το.\nΑφήστε όλα τα μέρη να στεγνώσουν καλά και, εάν είναι δυνατό, σε εξωτερικό χώρο, ώστε να μην μυρίσουν.\nΣυναρμολογείστε όλα τα μέρη με προσοχή, ώστε να τοποθετηθούν σωστά, ειδικά τα τμήματα, που μετά την τοποθέτηση του καθίσματος στο αυτοκίνητο, δεν είναι ορατά.\nΜε την ηλεκτρική σκούπα καθαρίστε το αυτοκίνητο, στο σημείο όπου θα τοποθετήσετε το παιδικό κάθισμα. Πολλοί χρησιμοποιούν στο ενδιάμεσο μία πετσέτα, ώστε να μην σκιστεί ο «καναπές» από τα μεταλλικά μέρη.


Α.Σιάμισιης (CEO ΕΛΠΕ) : Θα παραμείνουν χαμηλά οι τιμές πετρελαίου - Αυξημένα τα ελληνικά αποθέματα - ΣΕΕΕΠΦΧ\nΑ.Σιάμισιης (CEO ΕΛΠΕ) : Θα παραμείνουν χαμηλά οι τιμές πετρελαίου – Αυξημένα τα ελληνικά αποθέματα\nΛόγω της κρίσης του κοροναϊού έχουν αυξηθεί τα αποθέματα προκειμένου να εξασφαλιστεί η ασφάλεια εφοδιασμού της ελληνικής αγοράς τόνισε ο διευθύνων σύμβουλος των Ελληνικών Πετρελαίων\nΤην εκτίμηση ότι η τιμή του πετρελαίου θα παραμείνει σε χαμηλά επίπεδα για όλο το 2020 διατύπωσε ο διευθύνων σύμβουλος των Ελληνικών Πετρελαίων, Ανδρέας Σιάμισιης.\n«Στο βαθμό που οι τιμές θα παραμείνουν σε χαμηλά επίπεδα για το υπόλοιπο του 2020 και δεν βλέπω ιδιαίτερο λόγο να αυξηθούν, νομίζω ότι θα έχουμε το όφελος από ένα περιβάλλον χαμηλών τιμών πετρελαίου και σχετικά χαμηλότερες τιμές για τους καταναλωτές», ανέφερε ο κ. Σιάμισιης, μιλώντας στο ραδιόφωνο του ΣΚΑΙ.\nΥπενθύμισε ωστόσο ότι το μεγαλύτερο μέρος της λιανικής τιμής στα πρατήρια είναι φόροι που δεν επηρεάζονται από την πτώση των διεθνών τιμών.\n«Από το 1,3 – 1,4 ευρώ που είναι η λιανική τιμή το 1 ευρώ είναι φόροι», σημείωσε.\nΔιευκρίνισε επίσης ότι διυλιστήρια όπως τα ΕΛΠΕ δεν αποθεματοποιούν αργό πετρέλαιο για να το εμπορευθούν, αλλά παραγγέλνουν μόνο τις ποσότητες που χρειάζονται για να εφοδιάσουν την αγορά.\nΠρόσθεσε πάντως ότι λόγω της κρίσης του κοροναϊού έχουν αυξηθεί τα αποθέματα προκειμένου να εξασφαλιστεί η ασφάλεια εφοδιασμού της ελληνικής αγοράς.\n«Εδώ και δύο μήνες έχει ξεσπάσει πόλεμος τιμών την διεθνή πετρελαϊκή αγορά».\nΑναφερόμενος στην αρνητική τιμή για το αργό που διαμορφώθηκε χθες στην αγορά των ΗΠΑ ο κ. Σιάμισιης έκανε λόγο για πρωτοφανή εξέλιξη την οποία απέδωσε στο γεγονός ότι, ενώ πλησίαζε η ημερομηνία εκπλήρωσης των συμβολαίων για παράδοση πετρελαίου το Μάιο, δεν υπήρχαν αρκετές δεξαμενές για την αποθήκευση των παραγγελιών.\n«Δημιουργήθηκε πανικός, αυτοί που είχαν την υποχρέωση να παραλάβουν αργό προσπάθησαν να ξεφορτωθούν τα συμβόλαια και οδήγησαν σε κούρσα προς την αρνητική τιμή», είπε και πρόσθεσε:\n«Εδώ και δύο μήνες έχει ξεσπάσει πόλεμος τιμών την διεθνή πετρελαϊκή αγορά. Επιπλέον, λόγω του κορονοϊού η παγκόσμια ζήτηση εκτιμάται ότι πέφτει κατά 25 έως 30 εκατομμύρια βαρέλια την ημέρα.\nΟι περιορισμοί στην παραγωγή που συμφώνησαν ο ΟΠΚΕ και οι συνεργαζόμενες χώρες είναι της τάξης των 10 εκατ. βαρελιών την ημέρα. Οι εταιρείες που έχουν επενδύσει στην εξόρυξη πετρελαίου, στο βαθμό που δεν θα διαφοροποιηθεί ουσιαστικά η τιμή, γράφουν μεγάλες ζημιές».\nΤέλος για την επίπτωση των χαμηλών τιμών στον όμιλο των Ελληνικών Πετρελαίων ο κ. Σιάμισιης είπε ότι οι δραστηριότητες της εξόρυξης πετρελαίου στο Ιόνιο για την Κρήτη, όπου τα ΕΛΠΕ έχουν άδειες για έρευνα και εκμετάλλευση μαζί με την TOTEAL και την EXXON «δεν έχουν ξεκινήσει ακόμη, οπότε θεωρητικά δε μας επηρεάζει η πτώση της τιμής. Μας επηρεάζει μόνο στο βαθμό που τα αποθέματα τα οποία έχουμε θα υποτιμηθούν λογιστικά».\nPrevious Πώς το πετρέλαιο θα φτάσει να πωλείται μια… χούφτα δολάρια\nNext ΟΜΙΛΟΣ ΕΛΠΕ: Δωρεάν καύσιμα ΕΚΟ στον Δήμο Αθηναίων για τον στόλο απολυμάνσεων


Ελαστικά αυτοκινήτου 215/65R16 98H FR Continental Cross Contact LX2 4X4\n215/65R16 98H FR Continental Cross Contact LX2 4X4\n80% Άσφαλτο & 20% Χώμα\nΑσφαλείς στο δρόμο. Και πέρα. Το ContiCrossContact LX 2 Στο νέο ContiCrossContact LX 2, η Continental έχει προσθέσει ένα ελαστικό SUV για το χαρτοφυλάκιό της με ασφαλή, άνετο on-road επιδόσεις και ανθεκτική σχεδίαση για τα ελαφρά επαγγελματικά off-road οδήγηση. Σχεδιασμένο για οχήματα, όπως το Evoque, Qashqai και Touareg, είναι διαθέσιμο τώρα, εγκαίρως για την έναρξη της θερινής περιόδου του ελαστικού. Το ContiCrossContact LX 2 δίνει έως 6 τοις εκατό καλύτερη απόδοση πέδησης, 3 τοις εκατό καλύτερο χειρισμό, και 10 τοις εκατό καλύτερη κοπή και το chip αντίσταση off-road από δημοφιλή προκάτοχό του. Οι μηχανικοί εξέλιξης της Continental έχουν επίσης βελτιωμένη αντίσταση κύλισης κατά 8 τοις εκατό και τα χιλιόμετρα πάνω από το 25 τοις εκατό των νέων ελαστικών.


Η παρουσία της οργάνωσης στον Έβρο στοχεύει στη δημιουργία ενός κόμβου που θα προάγει τις αρχές της έμφυλης ισότητας και θα υποστηρίζει τις γυναίκες.\nΤα εγκαίνια θα πραγματοποιηθούν την Παρασκευή 1 Οκτωβρίου, ώρα 19:00 στο Εθνολογικό Μουσείο Θράκης σε συνδιοργάνωση με τον Δήμο Αλεξανδρούπολης. Κεντρική ομιλήτρια της οργάνωσης θα είναι η Υφυπουργός Τουρισμού κα Σοφία Ζαχαράκη, ενώ θα μιλήσουν, επίσης, η Γενική Πρόξενος των ΗΠΑ κα Elizabeth K. Lee, η διευθύντρια του Marie Claire κα Γαλάτεια Λασκαράκη και ο Δήμαρχος Αλεξανδρούπολης κ. Γιάννης Ζαμπούκης.\nΤην εκδήλωση θα προλογίσει η συνιδρύτρια της οργάνωσης κα Μαίη Ζαννή.\nAlexandroupoli Online: Η οργάνωση Women Act επεκτείνει το δίκτυό της στην Αλεξανδρούπολη


Πάτρα: «Βόμβες» για τον εξαφανισμένο πατέρα των τριών παιδιών – Οι σκέψεις του 30χρονου και οι καταγγελίες | THERMO NEWS\nΠέμπτη, 30 Ιουνίου 2022, 13:28\nΠάτρα: «Βόμβες» για τον εξαφανισμένο πατέρα των τριών παιδιών – Οι σκέψεις του 30χρονου και οι καταγγελίες\nΑπό admin Παρασκευή, 1 Απριλίου 2022, 9:38\nΟ Μάνος Δασκαλάκης είναι ένα από τα κεντρικά πρόσωπα στην πολύκροτη υπόθεση με τα νεκρά παιδιά από την Πάτρα. Ο 30χρονος που στήριζε τη Ρούλα Πισπιρίγκου αναμένεται να λύσει τη σιωπή του…\nΑπό τη στιγμή που η Ρούλα Πισπιρίγκου συνελήφθη στην Πάτρα, κατηγορούμενη για ανθρωποκτονία από πρόθεση για τον θάνατο της Τζωρτζίνας, ο Μάνος Δασκαλάκης άλλαξε στάση και «εξαφανίστηκε». Αποφεύγει να σηκώσει το κινητό του τηλέφωνο και να μιλήσει με δημοσιογράφους, ακόμα και στενούς συγγενείς που τον ψάχνουν. Ο δικηγόρος που τον εκπροσωπεί τονίζει πως ο 30χρονος περιμένει να μάθει το περιεχόμενο της δικογραφίας που έχει σχηματιστεί για την εν διαστάσει γυναίκα του και στη συνέχεια θα τοποθετηθεί δημόσια. Κάποιοι από το περιβάλλον του, συνεχίζουν να τον πιέζουν να πάει ο ίδιος στην αστυνομία.\nΟι αξιωματικοί του Ανθρωποκτονιών έχουν εστιάσει προ πολλού στον Μάνο Δασκαλάκη και στο ρόλο που διαδραμάτισε στα γεγονότα. Τόσο στους θανάτους των τριών παιδιών του, όσο και σε εκείνον της σπιτονοικοκυράς που πέθανε το Φθινόπωρο του 2020. Η συμπεριφορά του χαρακτηρίζεται από ορισμένους περίεργη. Για να πάρει αντίγραφα της δικογραφίας θα πρέπει να είναι κατηγορούμενος και άρα αυτή τη στιγμή δεν μπορεί να τα έχει στα χέρια του, για να τα μελετήσει όπως λέει. «Ο Μάνος Δασκαλάκης δεν είναι εξαφανισμένος. Είναι σοκαρισμένος. Αναμένει να λάβει γνώση της δικογραφίας και αμέσως μετά θα τοποθετηθεί δημοσίως» αναφέρει ο συνήγορός του, Δημήτρης Καράμπελας.\nΟ πρώην Διευθυντής Ασφάλειας Πατρών, Χρήστος Ρουγκαλάς, και ο Προέδρος της Ένωσης Αστυνομικών Υπαλλήλων, Γιώργος Καλλιακμάνης μίλησαν στο Mega για την πολύκροτη υπόθεση του θανάτου των 3 παιδιών από την Πάτρα και τη σύλληψη της Ρούλας Πισπιρίγκου.\nΟ κ. Ρουγκαλάς τόνισε: «Όταν είχα διαβάσει ένα δημοσίευμα, έψαξα και είδα ότι είχαν συμβεί μέσα στα Σαββατοκύριακα. Το αστυνομικό μου ένστικτο, μου «έδειξε» τη μητέρα και γι’αυτό έκανα μία ανάρτηση στα social media και μίλησα για την μητέρα, ότι είναι αποκλειστικά υπεύθυνη η μητέρα, εφόσον ο πατέρας είναι απών. Ο πατέρας δεν γνωρίζω πού βρίσκεται. Από όσο ξέρω, δούλευε ως οδηγός σε εταιρεία με φάρμακα, και έχει εξαφανιστεί. Κατά κάποιους έχει απολυθεί, κατά κάποιους έχει εξαφανιστεί από τη δουλειά του. Η συμπεριφορά του είναι περίεργη. Για να πάρει κάποιος αντίγραφα της δικογραφίας πρέπει κάποιος να είναι κατηγορούμενος, άρα δεν μπορεί να πάρει αντίγραφα», ανέφερε αρχικά.\n«Η Ρούλα Πισπιρίγκου μου έκανε μήνυση και 11 Απριλίου πρέπει να πάω να εξεταστώ ως ύποπτος για συκοφαντική δυσφήμιση, ωστόσο τώρα που συνελήφθη η υπόθεση πήγε στο αρχείο. Στο κοιμητήριο της Πάτρας, ο Μάνος Δασκαλάκης έχει νοικιάσει ένα κοινοτάφιο για 3 χρόνια, για την σπιτονοικοκυρά, και πάνω στον τάφο έχει την φωτογραφία ενός άνδρα. Δεν θα έπρεπε να υπάρχει μία πρόνοια για την κυρία που πέθανε;\nΈχω μάθει ότι η εκλιπούσα είχε μεγάλη ακίνητη περιουσία και έχω μάθει ότι είχε υποσχεθεί ότι θα τους το έδινε. Πήγε μία μέρα στα επέιγοντα η γυναίκα, και όλως ξαφνικώς πέθανε. Στο πιστοποιητικό θανάτου, έγραφε ότι πέθανε από νεοπλασία της μήτρας, ενώ ξέρουμε ότι δεν μπορεί να πεθάνε κάποιος από αυτό, δεν είχε κανένα πρόβλημα υγείας, είχε απλώς επιβαρυμένο ιστορικό», ανέφερε χαρακτηριστικά ο κ. Ρουγκαλάς.\nΗράκλειο: 61χρονος παρενοχλούσε για εννιά χρόνια ανήλικη – Τη Δευτέρα στον ανακριτή


Τα 10 καλύτερα ξενοδοχεία κοντά σε: Homewood Suites by Hilton Newark - Fremont\nΤα καλύτερα ξενοδοχεία κοντά σε: Homewood Suites by Hilton Newark - Fremont, Νιούαρκ\nΞενοδοχεία κοντά σε: Homewood Suites by Hilton Newark - Fremont\nHomewood Suites by Hilton Newark - Fremont: Διαβάστε κριτικές\n1.068 από 1.453 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Homewood Suites by Hilton Newark - Fremont\n0,9 χλμ. από Homewood Suites by Hilton Newark - Fremont\n0,3 χλμ. από Homewood Suites by Hilton Newark - Fremont\n0,6 χλμ. από Homewood Suites by Hilton Newark - Fremont\n1,0 χλμ. από Homewood Suites by Hilton Newark - Fremont\n0,7 χλμ. από Homewood Suites by Hilton Newark - Fremont\n1,1 χλμ. από Homewood Suites by Hilton Newark - Fremont\n2,9 χλμ. από Homewood Suites by Hilton Newark - Fremont\n5,5 χλμ. από Homewood Suites by Hilton Newark - Fremont\n5,3 χλμ. από Homewood Suites by Hilton Newark - Fremont\n5,4 χλμ. από Homewood Suites by Hilton Newark - Fremont\n5,8 χλμ. από Homewood Suites by Hilton Newark - Fremont\n6,3 χλμ. από Homewood Suites by Hilton Newark - Fremont\n7,5 χλμ. από Homewood Suites by Hilton Newark - Fremont\n7,1 χλμ. από Homewood Suites by Hilton Newark - Fremont\n7,0 χλμ. από Homewood Suites by Hilton Newark - Fremont\n7,7 χλμ. από Homewood Suites by Hilton Newark - Fremont\n7,4 χλμ. από Homewood Suites by Hilton Newark - Fremont\n9,5 χλμ. από Homewood Suites by Hilton Newark - Fremont


tsataki: Ιανουαρίου 2014\nο συνταγματολόγος ΓΙΩΡΓΟΣ ΚΑΣΙΜΑΤΗΣ ΣΗΜΕΡΑ στο ΣΤΕΚΙ της ΣΠΙΘΑΣ\nο συνταγματολόγος ΓΙΩΡΓΟΣ ΚΑΣΙΜΑΤΗΣ την ΚΥΡΙΑΚΗ 26 ΓΕΝΑΡΗ στο ΣΤΕΚΙ της ΣΠΙΘΑΣ\nΚυριακή στις 8:00 μ.μ.\nστην τοποθεσία ΤΟ ΣΤΕΚΙ ΤΗΣ Σπίθας, Athens, Greece\nΑναρτήθηκε από ΣΠΙΘΑ στις 1/26/2014 06:59:00 π.μ. 0 σχόλια\nΕτικέτες εκδηλώσεις, ΚΑΣΙΜΑΤΗΣ, ΤΟ ΣΤΕΚΙ ΤΗΣ ΣΠΙΘΑΣ\nΤΣΕ ( CHE ) 2008\nΑυτή την Τετάρτη 22 Γενάρη θα προβληθεί το ΔΕΥΤΕΡΟ μέρος της ζωής του μεγάλου επαναστάτη ΤΣΕ ΓΚΕΒΑΡΑ με τίτλο "Ο αντάρτης - Guerrilla"\nΑναρτήθηκε από ΣΠΙΘΑ στις 1/22/2014 12:54:00 μ.μ. 0 σχόλια\nΑναρτήθηκε από ΣΠΙΘΑ στις 1/12/2014 04:23:00 μ.μ. 0 σχόλια\nο συνταγματολόγος ΓΙΩΡΓΟΣ ΚΑΣΙΜΑΤΗΣ ΣΗΜΕΡΑ στο ΣΤΕ...\nΠΑΝΕΛΛΑΔΙΚΟΣ ΞΕΣΗΚΩΜΟΣ ΣΥΝΤΑΞΙΟΥΧΩΝ! - Καλούμε τους συνταξιούχους να νικήσουν το φόβο, την αδιαφορία, την καταστρεπτική αντίληψη του "δεν γίνεται τίποτα" να γραφτούν στα σωματεία και να πάρου...\nΝΥΧΤΕΣ ΤΡΟΜΟΥ 2018: Αυτές είναι οι ταινίες Έναρξης και Λήξης! - Η πρώτη εντύπωση, η πρώτη χειραψία παίζει πάντα πολύ μεγάλο ρόλο σε μια νέα γνωριμία, είτε αυτή είναι με έναν άνθρωπο είτε με ένα… κινηματογραφικό φεστι...


Αλκυόνη Παπαδάκη: Και έναν άνθρωπο να βοηθήσεις, ο κόσμος αλλάζει. - Αφύπνιση Συνείδησης\nΤο μόνο που δεν είχαμε στο σπίτι ήταν φτώχια. Ζούσαμε σε ένα χωριό αλλά ήταν ένα αστικό σπίτι. Είχαμε φαγητό στο σπίτι, είχαμε υπηρέτριες. Είδα λοιπόν τη φύση απ’ την ποιητική της πλευρά και όχι σαν βιοπορισμό.Υπήρχε πείνα τότε στην Κρήτη… Οι φιλενάδες μου στο σχολείο πηγαίνανε ξυπόλυτες γιατί δεν είχαν παπούτσια. Εγώ έκρυβα τα δικά μου σε ένα δέντρο καθοδόν για το σχολείο για να μην ξεχωρίζω απ’ αυτές.\nRelated Items:Αλκυόνη Παπαδάκη


Sfairika.gr - » Εκτός ελέγχου η κατάσταση: Παράνομοι μετανάστες προσπάθησαν να εισέλθουν στην Ευρώπη σε στρώματα ύπνου! – Δείτε βίντεο\nPosted by siampanis on Ιανουάριος 1, 2019 in 0 Σχόλια [16:08, 1/01]\nΤελικός προορισμός η Ευρώπη, ταξίδι σε στρώματα, όχι πάνω από αυτά αλλά μέσα τους. Η κατάσταση έχει φτάσει στο απροχώρητο. Μετανάστες με κάθε τρόπο και με κάθε κόστος προσπαθούν να εισέλθουν παράνομα στην Ευρώπη δημιουργώντας περαιτέρω προβλήματα. Διαβάστε προσεκτικά το παρακάτω περιστατικό…


Λαϊκή Συσπείρωση: Για την άνανδρη επίθεση των ΜΑΤεναντίον κατοίκωντης Χίου - Chios News\nΑρχική Νέα Τοπικά Λαϊκή Συσπείρωση: Για την άνανδρη επίθεση των ΜΑΤεναντίον κατοίκωντης Χίου\nΛαϊκή Συσπείρωση: Για την άνανδρη επίθεση των ΜΑΤεναντίον κατοίκωντης Χίου\n• Απαιτούμε να διωχθούν οι υπεύθυνοι της επίθεσης και να λογοδοτήσουν οι πολιτικοί τους προϊστάμενοι.\n• Ο χιώτικος λαός να μην αφήσει το ρατσιστικό και φασιστικό δηλητήριο να μολύνει την ψυχή του.\n• Καμιά απέλαση πρόσφυγα.\n• Να φύγουν άμεσα για τις χώρες προορισμού που επιθυμούν.\n• Κατάργηση των Συνθηκών Σένγκεν και Δουβλίνο που μετατρέπουν τη χώρα μας σε αποθήκη ψυχών.\n• Ανοιχτά κέντρα φιλοξενίας στην ηπειρωτική χώρα με προστασία των ανθρωπίνων δικαιωμάτων τους σύμφωνα και με τις συμβάσεις του ΟΗΕ.


Πάνος Κοκκινόπουλος: "O Αγγελόπουλος δεν παίζει χειρότερα από τους υπόλοιπους ηθοποιούς"\n0 SHARES Share Tweet Στο θέμα συζήτησης των προηγούμενων ημερών, που δεν είναι άλλο από τη συμμετοχή του Ντάνου στο "Τατουάζ", αναφέρθηκε μέσα από πρόσφατη συνέντευξη του ο Πάνος Κοκκινόπουλος. "Πιστεύω ότι ο Γιώργος Αγγελόπουλος δεν παίζει χειρότερα από τους υπόλοιπους ηθοποιούς. Στη σειρά μπορεί να πρωταγωνιστούν η Εβελίνα Παπούλια, η Μυρτώ Αλικάκη, αλλά όταν...\n" Πιστεύω ότι ο Γιώργος Αγγελόπουλος δεν παίζει χειρότερα από τους υπόλοιπους ηθοποιούς. Στη σειρά μπορεί να πρωταγωνιστούν η Εβελίνα Παπούλια, η Μυρτώ Αλικάκη, αλλά όταν αυτές οι ταλαντούχες γυναίκες παίρνουν σελίδες επί σελίδων στα χέρια τους, οι οποίες λένε βλακείες και κάνουν γυρίσματα με μια βαλίτσα στο χέρι, είναι δυνατόν να παίξουν καλά;" αναρωτιέται μιλώντας...\nΠάνος Κοκκινόπουλος: "O Αγγελόπουλος δεν παίζει χειρότερα από τους...ߪ\nΓνωστός σκηνοθέτης δηλώνει ότι ο Ντάνος δεν παίζει χειρότερα από τους υπόλοιπους στο "Τατουάζ"\nΟ Ντάνος έρχεται Κύπρο σε μόνιμη βάση! Η ανακοίνωση του!\n"Ο Αγγελόπουλος ποιος είναι; Σίριαλ είναι το Τατουάζ;"\nΠανος Κοκκινοπουλος: "Θα ελεγα οτι αυτο που επακολουθησε μετα το 2009 ηταν ενα θριλερ"\nΟ "Καχραμάν" παίζει με τον τετράποδο φίλο του\nΗ "Δέκατη εντολή" δικαίωσε τον τόπο του... εγκλήματος!\nΕπιστρέφει η "10η εντολή' - Ποιους ηθοποιούς θα δούμε;


Εικονογράφηση: Μαρκ Γουαϊνστάιν\n(Τελευταία Ενημέρωση Τιμής: 17-04-2007)\nΠρόκειται για ένα εξαιρετικό, μοντέρνο και χιουμοριστικό βιβλίο με θέμα την τρυφερή σχέση πατέρα - γιου, έτσι όπως εκδηλώνεται μέσα από ένα καθαρά "αγορίστικο" παιχνίδι. Ένα παιχνίδι που κρατάει αμείωτο το ενδιαφέρον των μικρών αναγνωστών μέχρι την τελευταία σελίδα, όπου όλα ανατρέπονται.\nΤο τηλέφωνο χτυπάει τρεις φορές. "Ποιος είναι;" ρωτάει ο κύριος Ρηγόπουλος, και ο μικρός Πέτρος που βρίσκεται στην άλλη άκρη της τηλεφωνικής γραμμής, απαντάει "βρες ποιος είμαι!". Οι ερωτήσεις έρχονται η μία μετά την άλλη: μήπως είσαι ένα ελεφαντάκι; Ένας πολυλογάς παπαγάλος; Ένας τεμπελάκος τζίτζικας; Ο τρομερός μάγος Ραταπουρίμ; Ο ξακουστός βασιλιάς Αλεβουζάν; Ένας πλανόδιος μουσικός; Ένας εξωγήινος; Ο παντοδύναμος Ηρακλής; Το φοβερό τέρας της ζούγκλας; Ή μήπως...\nΤο "Βρες ποιος είμαι!" διακρίνεται για την πρωτοτυπία του θέματος, τη λιτότητα και πυκνότητα του κειμένου, τη λακωνικότητα των διαλόγων καθώς και για τη "φρέσκια", ευρηματική και γεμάτη χιούμορ εικονογράφησή του.\nΒούλη Ζώγου Βρες ποιος είμαι! Περιοδικό "Ένεκεν" 14 Οκτώβριος Νοέμβριος Δεκέμβριος 2009\nΓιάννης Σ. Παπαδάτος ΠΑΙΔΙΚΗ ΛΟΓΟΤΕΧΝΙΑ Περιοδικό "Διαβάζω" 482 114 Φεβρουάριος 2008\nΕλένη Σβορώνου Βρες ποιος είμαι! www.diavasame.gr Ιανουάριος 2008


Transcription d’une dédicace de Jules Verne à Constantin Carathéodory Καταγραφή της αφιέρωσης του Ιουλίου Βερν στον Κωνσταντίνο Καραθεοδωρή - Opus of N. Lygeros\n2480 - Transcription d’une dédicace de Jules Verne à Constantin Carathéodory Καταγραφή της αφιέρωσης του Ιουλίου Βερν στον Κωνσταντίνο Καραθεοδωρή\nΑ Μ. Kostia Caratheodory\ntrop heureux d’avoir pu, en\npassant à Bruxelles, laisser\nle témoignage de toute ma\nΟ Ιούλιος Βερν δεν έβαλε τόνο πάνω στη γαλλική γραφή του επιθέτου Καραθεοδωρή.\nΤο χειρόγραφο είναι αυτόγραφο.\nKostia: όνομα του Κ. Καραθεοδωρή σε μικρή ηλικία.\nΟ μήνας της αφιέρωσης είναι ο Νοέμβριος\nΜετάφραση: Στον κ. Kostia Καραθεοδωρή\nπανευτυχής που μπόρεσα,\nπερνώντας από τις Βρυξέλλες, ν’ αφήσω\nαυτήν τη μαρτυρία όλης μου της\n24, 9ου , 1887\nΟ Ιούλιος Βερν (8/2/1828-24/3/1905) το 1888 εκλέγεται δημοτικός σύμβουλος της Amiens. Την ίδια χρονιά εκδίδει το βιβλίο του Sans dessus dessous μετά από την έκδοση του Famille-sans-nom. Ενώ είχε γράψει ήδη Cinq semaines en ballon (1863), Voyage au centre de la Terre (1864), De la Terre à la Lune (1865), Vingt mille lieues sous les mers (1869), Autour de la Lune (1869), Le Tour du monde en quatre-vingts jours (1873), L’Île mystérieuse (1873-75), Michel Strogoff (1876), L’École des Robinsons (1881), Le Rayon vert (1881), Robur le Conquérant (1885).


Και αυτό το φθινόπωρο στα Starbucks, ο καφές μας φέρνει πιο κοντά! - www.MamaPeinao.gr\nΟ καφές συντροφεύει κάθε στιγμή της ζωής μας και μας βοηθάει να εκφράσουμε και να βιώσουμε πολλά διαφορετικά συναισθήματα. Από την χαρά, την φιλία και την αγάπη μέχρι την λύπη και την ανακούφιση, ενώ πολλές φορές αποτελεί έμπνευση για γιορτή ή απλά για στιγμές που απολαμβάνουμε με τον εαυτό μας. Αυτή τη μοναδική δύναμη του καφέ την ζούμε καθημερινά σε κάθε κατάστημα Starbucks, το μέρος που συναντιόμαστε με άλλους ανθρώπους, συζητάμε, δουλεύουμε, διαβάζουμε, παίζουμε, γελάμε, λέμε μυστικά, δίνουμε υποσχέσεις, χαλαρώνουμε και πολλά άλλα. Κοινός παρανομαστής όλων αυτών, ο espresso, η καρδιά όλων των ροφημάτων μας, που τους δίνει ζωή και αντανακλά τις στιγμές όλων όσων βρίσκονται στα καταστήματα Starbucks.\nΝέο Maple Latte\nΤα εγκαίνια σηματοδοτούν την ολοκλήρωση μιας μακράς διαδρομής της εταιρίας Starbucks και αποτίνουν φόρο τιμής και σεβασμό στο πάθος, την επιστήμη και την τέχνη του καφέ που ξεκίνησε και βρίσκεται σε αυτήν την πόλη.


Εκπνέει η προθεσμία για τις εισφορές Φεβρουαρίου - 10.000 μπλοκάκια σε 10 ημέρες!\nτου Ανδρέα Πετρόπουλου - Δημοσίευση 11 Απριλίου 2017, 18:13 / Ανανεώθηκε 12 Απριλίου 2017, 13:13\nΜέχρι 10.000 υπολογίζονται οι εργαζόμενοι με «μπλοκάκι», που έσπευσαν και δηλώθηκαν στην ηλεκτρονική πλατφόρμα του ΕΦΚΑ, προκειμένου να επιμεριστούν οι εισφορές με τους εργοδότες τους.\n«Φουσκώνουν» τα χρέη του Δημοσίου: Για κάθε ευρώ που εξοφλεί δημιουργεί νέες οφειλές 1,14 ευρώ\nΣυγκεκριμένα, μέσα σε 10 εργάσιμες ημέρες, από τις 28/3 όταν και άνοιξε με αρκετή καθυστέρηση η εφαρμογή στην ιστοσελίδα του ΕΦΚΑ, δηλώθηκαν 10.000 συμβάσεις εργαζομένων με δελτίο παροχής υπηρεσιών, οι οποίοι θα ασφαλιστούν ως οιονεί μισθωτοί επειδή απασχολούνται σε ένα ή δύο εργοδότες και θα πληρώσουν από 6,67% μέχρι και 16,72% ανάλογα με το πακέτο κάλυψης.\nΛήγει αύριο η προθεσμία για τις εισφορές Φεβρουαρίου\nΝα σημειωθεί ότι αύριο, Μεγάλη Πέμπτη, είναι η τελευταία προθεσμία της παράτασης που είχε δοθεί για την πληρωμή εισφορών του Φεβρουαρίου, τόσο για μισθωτούς όσο και για ελεύθερους επαγγελματίες και αγρότες.\nΥπενθυμίζεται πως για τις εισφορές αυτές είχε δοθεί παράταση στις 16/3 για τις εισφορές Φεβρουαρίου μέσω ΑΠΔ ή ειδοποιητηρίων ώστε αυτές να μπορούν να πληρωθούν μέχρι και αύριο.\nΗ πληρωμή των εισφορών Ιανουαρίου έληξε στις 31/3 και η εισπραξιμότητα από ελεύθερους επαγγελματίες και αγρότες έφτασε στο 64%. Στα ηλεκτρονικά ειδοποιητήρια του Φεβρουαρίου επιχειρήθηκε να διορθωθούν λάθη και αστοχίες που χαρακτήρισαν την πρεμιέρα των ειδοποιητηρίων του Φορέα.\nΟ ΕΦΚΑ διαβεβαιώνει πως «η διαδικασία υπολογισμού βρίσκεται σε συνεχή παρακολούθηση και έλεγχο από τις αρμόδιες υπηρεσίες, προκειμένου να εντοπίζονται αστοχίες και να προωθείται άμεσα η επίλυσή τους».\nΣειρά παίρνουν οι εισφορές Μαρτίου, η πληρωμή των οποίων λήγει στα τέλη Απρίλη. Αν δεν ενσωματωθούν ούτε σε αυτές η επικουρική (7%) και το εφάπαξ (4%) τότε οι εισφορές υπέρ ΕΤΕΑΕΠ θα πάνε για Απρίλη με αποτέλεσμα να έχουν συσσωρευθεί αναδρομικά τριών μηνών.


Το περιβάλλον συζητά με έναν Αρχιτέκτονα: Βραβεία "Ξανασκέψου την Αθήνα" Τα μηνύματα της εξουσίας\nΑρχιτέκτονας : Να μου πεις.\nΠεριβάλλον: Δεν μου απάντησες σε όλο. Είπε: «Οραματίζονται την Αθήνα μας αλλιώς».\nΑρχιτέκτονας: Σωστά το είπε, το «μας» απευθυνόταν στους παριστάμενους στην εκδήλωση. Όλες οι «ζωντανές δυνάμεις της εξουσίας» ήταν παρούσες.\nΠεριβάλλον: Θα μου πεις τι «οραματίζονται»;\nΑρχιτέκτονας: Θα σου πω σύντομα. Θέλουν το κέντρο της Αθήνας, να το μετατρέψουν σε ένα φαντάσου «Μέγαρο Μουσικής» ανοιχτό, όπου οι χορηγοί θα προβάλλονται σε περιωπή θέση, η άνεση και ο εξοπλισμός του χώρου θα εξασφαλίζει υψηλές προδιαγραφές για υψηλούς κατοίκους και επισκέπτες, η security θα είναι υψηλού επιπέδου και δεν θα επιτρέπει την είσοδο σε στοιχεία «περιθωριακά» όπως άστεγοι…….., και όπου δεν θα επιτρέπονται «συμπεριφορές» που δεν ταιριάζουν με τον χώρο όπως διαδηλώσεις, διαμαρτυρίες, καταλήψεις, συγκεντρώσεις αγανακτισμένων…… και κάθε Κυριακή φιλάνθρωπες κυρίες συνοδευόμενες από γνωστούς φιλάνθρωπους δημοσιογράφους, πολιτικούς, δεσποτάδες, καλλιτέχνες …..θα διοργανώνουν φιλανθρωπικές εκδηλώσεις. Και επειδή φιλανθρωπικές εκδηλώσεις χωρίς «κοινό που απλώνει τα χέρια να πάρει ….» δεν έχουν νόημα ούτε μπορούν να προβληθούν στα ΜΜΕ, θα επιτρέπεται η είσοδος μόνο σε «συμμορφωμένους πολίτες».\nΠεριβάλλον: Μα τι μου λες;\nΑρχιτέκτονας : Τι να σου πω; Την άποψή μου ζήτησες και σου την είπα, και μάλιστα και σύντομα. Σου είχα πει πριν τις εκλογές όταν μου είπες ότι ο λαός είναι θυμωμένος «ότι η τάξη που κυβερνά τον τόπο θέλει να μετατρέψει τον «θυμό» σε «νέο συμβιβασμό» στις εκλογές». Και ότι αν κερδίσει η «υποταγή θα έρθει μετά τις εκλογές».\nΠεριβάλλον: Ναι μου το είχες πει.\nΑρχιτέκτονας : Τώρα λοιπόν ξεκινά το πρόγραμμα «υποταγής» και όπως κάθε πρόγραμμα έχει θεωρητικό περιεχόμενο και πρακτική εφαρμογή. Αυτή είναι η πρώτη φάση της πρακτικής εφαρμογής.\nΠεριβάλλον: Είπανε στην εκδήλωση και κάτι άλλο, ότι : «Σε λίγα χρόνια, και πιο συγκεκριμένα το 2016 το κέντρο της Αθήνας δεν θα έχει καμιά απολύτως σχέση με τη σημερινή εικόνα εγκατάλειψης, ερήμωσης και εξαθλίωσης του κέντρου της πόλης».\nΑρχιτέκτονας : Ναι, θα φύγει θα πάει αλλού. Αυτοί που την δημιουργήσανε θα την στείλουνε τώρα αλλού, γιατί ο χώρος τους χρειάζεται. Αν θυμάσαι όταν ήρθες να συζητήσουμε για το νέο ΓΟΚ σου είχα πει κάποια πράγματα για το πρόγραμμα «υποβάθμιση-αναβάθμιση».\nΠεριβάλλον: Ναι το θυμάμαι. Ήταν ξέρεις και ο εκπρόσωπος του ΣΥΡΙΖΑ ΕΚΜ στην εκδήλωση ο οποίος όπως έγραψε η «Αυγή» χαρακτήρισε την πρόταση ανθρώπινη αρκεί να μη μείνει μακέτα.\nΑρχιτέκτονας : Κάποιος καθηγητής που είχα στην Αρχιτεκτονική Σχολή, το μάθημα της Πολεοδομίας έκανε, έλεγε: «όταν κάποιος σου κάνει ακόμη και μια ανόητη ερώτηση εσύ να απαντήσεις σοβαρά, γιατί την άσχημη εντύπωση θα την κάνει αυτός που σου έκανε την ερώτηση και όχι εσύ, αν δεν ξέρεις όμως το θέμα καλά, καλύτερα να πεις δεν το ξέρω ή να μη μιλήσεις καθόλου, γιατί αν η απάντησή σου δεν είναι τεκμηριωμένη τότε την άσχημη εντύπωση θα την κάνεις εσύ και ο ανόητος θα εντυπωσιάσει». Αλλά μια που τον θυμήθηκα να σου πω και κάτι άλλο. Όταν γινόταν μελέτες για επεμβάσεις στην πόλη έλεγε: «είναι ώρα να βγει το φοιτηταριό έξω από τη Σχολή, να βγει στην πόλη, να ερευνήσει, να αφουγκραστεί την πραγματική κοινωνία, να σκύψει στα προβλήματά της, να πάρει εμπειρίες για τη ζωή μέσα στη κοινωνική ζωή, να κάνει την θεωρία πράξη, και από την πράξη να διδαχτεί, για να μπορεί σαν επιστήμονας να συμβάλλει δημιουργικά στην πρόοδο του λαού». Φαντάζομαι και τι θέμα θα μας έδινε σήμερα για την Αθήνα.\nΠεριβάλλον: Τι θέμα;\nΑρχιτέκτονας : «Από την «Νεοκλασική Αθήνα» στο «Ξανασκέψου την Αθήνα» διαφορές και ομοιότητες. Κοινωνικό-πολιτική-οικονομική ανάλυση. Άρχουσα τάξη και λαός».\nΠεριβάλλον: Ενδιαφέρον θέμα. Μπορώ να επιστρέψω να το συζητήσουμε;\nΑρχιτέκτονας : Όποτε θέλεις.\nΑναρτήθηκε από Architetto στις Μαρτίου 18, 2013\nΤο «παγκάκι της ανεργίας» και η «αριστερή Πανεπιστ...


Πέτσας: Ξεχάστε τα κάλαντα φέτος τα Χριστούγεννα\nΠέτσας: Ξεχάστε τα κάλαντα φέτος τα Χριστούγεννα (video)\nΌπως είπε χαρακτηριστικά ο Στέλιος Πέτσας: «κάλαντα,τα φετινά Χριστούγεννα, όπως τα ξέρατε, δεν θα υπάρξουν», λόγω κορονοϊού.\nΣε συνέντευξη στον ΑΝΤ1, ο κυβερνητικός εκπρόσωπος Στέλιος Πέτσας τόνισε ότι: «τα κάλαντα και όλες αυτές οι διαδικασίες θα πρέπει να μπουν στο πλαίσιο μιας νέας κανονικότητας. Στόχος μας είναι οι επόμενες επτά με 10 ημέρες να τηρηθούν πιστά τα μέτρα ώστε να λήξει το lockdown στην ώρα του και να μην παραταθεί αναίτια».\nΌπως είπε χαρακτηριστικά: «κάλαντα, όπως τα ξέρατε, με τα παιδιά να γυρνούν στις γειτονιές, από σπίτι σε σπίτι δεν θα υπάρξουν».\nΓια το κλείσιμο των σχολικών μονάδων όλων των βαθμίδων, ο κυβερνητικός εκπρόσωπος σχολίασε πως: «ο λόγος δεν έχει να κάνει με το επιδημιολογικό φορτίο στα σχολεία. Όλοι οι ειδικοί λένε ότι η μετάδοση στο σχολικό περιβάλλον δεν φαίνεται να είναι πρόβλημα. Αυτό που είναι πρόβλημα είναι η κινητικότητα».\nΔείτε το σχετικό απόσπασμα στο 23:10\nΠροηγούμενο άρθροΡέντη: Όπλο αστυνομικού εκπυρσοκρότησε – Νεκρή η γυναίκα του\nΕπόμενο άρθροΡουμανία: Φωτιά σε ΜΕΘ covid – 10 διασωληνωμένοι νεκροί


Greveniotis.gr - Από τον Ιούνιο, σ΄ έναν ακόμα θερμό Ιούλιο ;\nΔευτέρα, 12 Ιούνιος 2017 00:32\nΑπό τον Ιούνιο, σ΄ έναν ακόμα θερμό Ιούλιο ;\n''... Η αλήθεια, όσο κι αν ακούγονταν τούτο ιδιαίτερο, είναι ότι ο Α. Τσίπρας πέταξε δύο μεγάλες ιστορικές ευκαιρίες που του έδωσε ο ελληνικός λαός. Αν περάσουμε, πέρα από την αλλοπρόσαλλη στρατηγική μετά την πρώτη νίκη, του Ιανουαρίου 2015, που ωστόσο είχε πολύ βαρύ τίμημα, εννοούμε : την επικράτηση με το δημοψήφισμα τον Ιούλιο και την εκλογική νίκη του Σεπτεμβρίου 2015, όταν πλέον, γνώριζε με τον πιο ωμό και ακριβή τρόπο τί ήταν και τί σήμαινε η ελληνική κρίση και ποιές και πόσες δυνάμεις όφειλε να κινητοποιήσει για να την αντιμετωπίσει (σ΄ όλα τα μέτωπα). Και στην πρώτη, και στη δεύτερη περίπτωση, επέλεξε να πορευθεί με τον Καμμένο, αντί να ηγηθεί μιας πραγματικά, μεγάλης και σοβαρής εθνικής προσπάθειας. Επέλεξε τους ΣΥΡΙΖΑΝΕΛ, αντί για τη θέση και το ρόλο ενός εθνικού ηγέτη της Αριστεράς. Και, τούτο, όταν μετά το δημοψήφισμα, σχεδόν όλα τα κόμματα (πλην ''Χ.Α.'', που το δημοκρατικό-συνταγματικό τόξο αρχειακά και σταθερά αποκλείει, και το ΚΚΕ, που αυτοαποκλείονταν) ήταν έτοιμα να συνδράμουν με ανάληψη ευθυνών, όχι μόνο ψήφισης στη Βουλή, αλλά και άσκησης εξουσίας. Αλλά, και τον Σεπτέμβρη 2015, επέλεξε τον εναγκαλισμό με τον Καμμένο και την οριακή κοινοβουλευτική πλειοψηφία των 153, αντί μια κυβέρνηση με κοινοβουλευτική στήριξη 270 βουλευτών ! 'Οταν, μάλιστα, η καραμανλική πτέρυγα της ''Ν.Δ.'' δεν είχε απλώς παρασκηνιακό συγχρωτισμό μαζί του (περίπτωση εκλογής ΠτΔ), αλλά δημόσιο προεκλογικό λόγο με τον τότε επικεφαλής της Ε. Μεϊμαράκη περί κυβέρνησης εθνικής συνεργασίας. Ο Α. Τσίπρας, σε περίοδο που γνώριζε ότι θα ήταν περίοδος εφαρμογής του 3ου Μνημονίου και έντονων διαπραγματεύσεων εξειδίκευσης και εφαρμογής του, έδειξε να μην αντιλαμβάνεται σωστά το βάρος της κρίσης και τη σημασία των συσχετισμών. Χωρίς βάθος και εύρος πολιτικών και κοινωνικών συμμαχιών στην Ελλάδα, με δίπλα του έναν αφερέγγυο Καμμένο και μόνο, με απουσία ερεισμάτων στην Ευρώπη και με επιδεινούμενα αρνητικά οικονομικά αποτελέσματα γρήγορα περιήλθε σε αδιέξοδα και ο κύκλος φθοράς γιγαντώθηκε.\nΕπί πλέον, ο Α.Τσίπρας επεδίωκε να χτίσει συμμαχίες με τους Ευρωπαίους σοσιαλδημοκράτες, και παρά τη θετική στάση εκείνων, αρνούνταν να προβεί στη λογική διόρθωση της ''παρά φύση'' κυβερνητικής συμμαχίας του με τον Καμμένο, που επίμονα και δημόσια υποδείκνυαν (Φ. Ολάντ, Μ. Σούλτς, Ζ. Γκάμπριελ), καθώς, και στο άνοιγμα ενός άλλου κύκλου πολιτικών σχέσεων και διεργασιών στο χώρο της κεντροαριστεράς. Αν, μάλιστα, τώρα αναμένει να κερδίσει τις εκλογές στη Γερμανία ο Μ. Σούλτς, - πράγμα απίθανο -, για να κάνει ό,τι μέχρι τώρα δεν έχει κάνει, και πάλι δεν έχει σωστή αίσθηση του πολιτικού χρόνου και των συσχετισμών. Το momentum έχει παρέλθει... ''\n[ Άρθρο μου στη ''ΜΑΚΕΔΟΝΙΑ της Κυριακής'', 11 Ιουνίου 2017.\nAναρτημένο και στο : e-diavlos.blogspot.com ]\nΒγαίνουμε από το τέλμα ;\nH χώρα μοιάζει ακινητοποιημένη μέσα σ΄ένα τέλμα αδιεξόδου.\nΟι πολίτες της, αφοπλισμένοι και ανασφαλείς, παρακολουθούν βασανιστικά τις ημερομηνίες από Εurogroup σε Εurogroup, με καθυστερημένες, κακές ενδιάμεσες συμφωνίες (από την α΄ στη β΄αξιολόγηση), με απώλεια πολυτίμου χρόνου και βούλιαγμα σ΄όλα τα μέτωπα, χωρίς ελπίδα και προοπτική.\nΟι πολιτικές δυνάμεις, σε γκρίζο σκηνικό. Δίχως νεύρο, δίχως αυτοπεποίθηση, χωρίς πραγματικά ερείσματα και δημιουργικές δυνάμεις αντιστροφής του μοιραίου.\nH παράταση της «ελληνικής εκκρεμότητας» και πέραν του Eurogroup της 15ης Ιουνίου σχεδόν προεξοφλείται, την ίδια στιγμή που απέναντι στις ελληνικές πιέσεις και τις άλλες ‘’μετρημένες’’ αιτιάσεις ηγετικών ευρωπαϊκών παραγόντων, επανέρχονται ζητήματα προαπαιτούμενων (ασφαλιστικό, εργασιακά, φορολογικό), που υποτίθεται ότι είχαν κλείσει με την β΄αξιολόγηση και την υπερψήφιση των νέων μέτρων, ύψους 5,2 δις., που από την αντιπολίτευση ονομάσθηκε 4ο Μνημόνιο !\nΟ Α. Τσίπρας με την ψήφιση των επώδυνων μέτρων έχει αποκλείσει επί της ουσίας κάθε σενάριο ρήξης και αναζητεί με αγωνία έδαφος σύγκλισης στα στοιχειώδη. Είναι ακόμα έτοιμος να περιορισθεί και σε σχετική δήλωση-δέσμευση, κι όχι απόφαση, για το χρέος και τη ποσοτική χαλάρωση. Ωστόσο, ακόμα κι αυτά δείχνουν ανέφικτα.\nΗ συζήτηση με το ΔΝΤ έχει αποκτήσει ατέρμονα χαρακτήρα, στην πράξη , επ΄ωφελεία της γερμανικής πλευράς και αύξησης της αβεβαιότητας στην ελληνική, η οποία στην πραγματικότητα, βιώνει οικονομικά και κοινωνικά πρόσθετη καθίζηση.\nH γερμανική κυβέρνηση πολιτικά δεν έχει κανένα συμφέρον να φύγει το ΔΝΤ από το πρόγραμμα, κι αυτό για δύο λόγους.\nΟ πρώτος είναι ότι χωρίς τον διεθνή οργανισμό η αρμόδια επιτροπή της γερμανικής βουλής δεν θα εγκρίνει την εκταμίευση της δόσης, ενώ ανάλογη απειλή υπάρχει και από το ολλανδικό κοινοβούλιο.\nΟ δεύτερος λόγος, στον οποίο έχει αναφερθεί πολλές φορές ο Β.Σόιμπλε, είναι ότι χωρίς το ΔΝΤ θα πρέπει να συμφωνηθεί ένα άλλο πρόγραμμα, δηλαδή να πάνε οι κυβερνήσεις για τέταρτη φορά στα κοινοβούλιά τους και να ζητήσουν μια ακόμη διάσωση της Ελλάδας, εννοώντας, κατ΄ αυτόν τον τρόπο ότι κάτι τέτοιο είναι ανέφικτο.\nΤο ενδεχόμενο να παραπεμφθεί στις καλένδες η συζήτηση για τη διευθέτηση του ελληνικού χρέους, αποκτά στοιχεία βεβαιότητας και αποτελεί αρνητική εξέλιξη για την ελληνική κυβέρνηση που έχει ιεραρχήσει το θέμα αυτό ως κεντρικό στην πολιτική της και στην ατζέντα της, παρά τις αντίθετες προτάσεις και πιεστικές παρεμβάσεις πολλών για την με κάθε μέσο αναπτυξιακή στροφή της οικονομίας και ιδιαίτερα των παραγωγικών της τομέων. Η κυβέρνηση φαίνεται να χάνει και το «καθαρό μονοπάτι» που αναζητούσε τη συμμετοχή των ελληνικών ομολόγων στο πρόγραμμα ποσοτικής χαλάρωσης της Ευρωπαϊκής Κεντρικής Τράπεζας.\nΤο μόνο θετικό που υπάρχει αυτή τη στιγμή στον ορίζοντα είναι το ενδεχόμενο εκταμίευσης μιας αυξημένης δόσης, - κοντά στα 9-10 δισ. Ευρώ -, ώστε εκτός από την κάλυψη των αναγκών για την εξυπηρέτηση των δανειακών υποχρεώσεων, να περισσέψουν και πόροι για την αποπληρωμή ληξιπρόθεσμων υποχρεώσεων του Ελληνικού Δημοσίου, καθώς και μια πολύ οριακή τόνωση της ρευστότητας στην αγορά.\nΠολιτικές κινήσεις και επιλογές.\nΤο τοπίο στην Ε.Ε., με τις ερχόμενες γερμανικές εκλογές και την παραγόμενη από αυτές αναβλητικότητα, καθώς, και τις πολύ πιθανές ιταλικές (και αυτές για το Σεπτέμβριο), δεν βοηθάει σε συζητήσεις αποφασιστικού χαρακτήρα για το ‘’ελληνικό ζήτημα’’, το οποίο έτσι κι αλλιώς κουβαλάει μια αρνητική φόρτιση στα φόρα-στις συνεδριάσεις των ευρωπαϊκών οργάνων. Η Ε.Ε. βρίσκεται αντιμέτωπη με πολλά «καυτά» θέματα, όπως η έναρξη των διαπραγματεύσεων για το Βrexit, αλλά και τα νέα δεδομένα στις σχέσεις με τις ΗΠΑ, μετά το επεισοδιακό πέρασμα του Ντ. Τραμπ από την Ευρώπη, που έθεσε σε αναγκαστική κίνηση μείζονα θέματα οντότητας και προοπτικών της Ε.Ε.. Σ΄ένα τέτοιο περιβάλλον δεν υπάρχουν ηγέτες που θα έχουν πραγματική διάθεση να ασχοληθούν και να αποφασίσουν και πάλι για την Ελλάδα.\nΑυτά δείχνουν ότι το ξεπέρασμα του προδιαγεγραμμένου αδιέξοδου του Eurogroup της 15ης Ιουνίου με την τοποθέτηση του ελληνικού ζητήματος (χρέος, QE –ποσοτική χαλάρωση) στη σύνοδο κορυφής, όπως έχει από το Α. Τσίπρα προαναγγελθεί, ή, τελικώς, δεν θα πραγματοποιηθεί αποδεχόμενος ένα ακόμη κακό συμβιβασμό στο Eurogroup , της 15ης Ιουνίου, ή αν πραγματοποιηθεί θα είναι χωρίς ουσιαστικό αποτέλεσμα από την Σύνοδο.\nΜε δεδομένη τη δυσχερή θέση ο Α. Τσίπρας, ενδέχεται να ζητήσει είτε κατ’ ιδίαν συναντήσεις με τους πολιτικούς αρχηγούς, είτε σύσκεψη υπό τον Πρόεδρο της Δημοκρατίας , Π. Παυλόπουλο. Εξάλλου, κατά τη διάρκεια της συνέντευξης τύπου που παραχώρησε την περασμένη Πέμπτη στο υπουργείο Εσωτερικών, ανέφερε πως «η συζήτηση για τη βιωσιμότητα του χρέους δεν είναι συζήτηση συγκυρίας, αφορά το μέλλον της χώρας και χρειάζονται συγκλίσεις και αν είναι δυνατόν και εθνική γραμμή».\nΕάν ο Α. Τσίπρας επιλέξει να προτείνει στον Πρόεδρο της Δημοκρατίας τη σύγκληση του συμβουλίου των πολιτικών αρχηγών, η διεξαγωγή του τοποθετείται μεταξύ 16 και 21 Ιουνίου, δηλαδή αμέσως μετά το επόμενο Eurogroup και πριν από τη Σύνοδο Κορυφής. Σε μια τέτοια περίπτωση, ο πρωθυπουργός θα επιδιώξει κοινό μέτωπο των πολιτικών δυνάμεων, ώστε να εμφανιστεί ενισχυμένος στη Σύνοδο Κορυφής της Ε.Ε. Όμως, παρότι τα κόμματα της αντιπολίτευσης δεν τοποθετούνται δημοσίως, καθώς η όποια πρωτοβουλία του Α. Τσίπρα δεν έχει αναληφθεί, φαίνεται ότι ο αντίλογος θα είναι ότι επιχειρείται «διάχυση» σε σχέση με τα μεσοπρόθεσμα μέτρα και την ασκούμενη πολιτική, υπενθυμίζοντας ,παράλληλα, ότι ο Α. Τσίπρας και ο ΣΥΡΙΖΑ ανακαλύπτουν τη συναίνεση μόνον όταν οδηγούνται σε αδιέξοδα, που όμως αυτοί έχουν δρομολογήσει. Υπ’ αυτή την έννοια, δεν θα πρέπει να αποκλειστεί το ενδεχόμενο τυχόν πρόσκληση του Α. Τσίπρα για συμβούλιο των πολιτικών αρχηγών υπό τον κ. Παυλόπουλο να μην τύχει θετικής ανταπόκρισης.\nΗ αλήθεια, όπως έχουμε ξαναγράψει, όσο κι ακούγονταν τούτο ιδιαίτερο, είναι ότι ο Α. Τσίπρας πέταξε δύο μεγάλες ιστορικές ευκαιρίες που του έδωσε ο ελληνικός λαός. Αν περάσουμε, πέρα από την αλλοπρόσαλλη στρατηγική μετά την πρώτη νίκη, του Ιανουαρίου 2015, που ωστόσο είχε πολύ βαρύ τίμημα, εννοούμε : την επικράτηση με το δημοψήφισμα τον Ιούλιο και την εκλογική νίκη του Σεπτεμβρίου 2015, όταν πλέον, γνώριζε με τον πιο ωμό και ακριβή τρόπο τί ήταν και τί σήμαινε η ελληνική κρίση και ποιές και πόσες δυνάμεις όφειλε να κινητοποιήσει για να την αντιμετωπίσει (σ΄ όλα τα μέτωπα). Και στην πρώτη, και στη δεύτερη περίπτωση, επέλεξε να πορευθεί με τον Καμμένο, αντί να ηγηθεί μιας πραγματικά, μεγάλης και σοβαρής εθνικής προσπάθειας. Επέλεξε τους ΣΥΡΙΖΑΝΕΛ, αντί για τη θέση και το ρόλο ενός εθνικού ηγέτη της Αριστεράς. Και, τούτο, όταν μετά το δημοψήφισμα, σχεδόν όλα τα κόμματα (πλην ''Χ.Α.'', που το δημοκρατικό-συνταγματικό τόξο αρχειακά και σταθερά αποκλείει, και το ΚΚΕ, που αυτοαποκλείονταν) ήταν έτοιμα να συνδράμουν με ανάληψη ευθυνών, όχι μόνο ψήφισης στη Βουλή, αλλά και άσκησης εξουσίας. Αλλά, και τον Σεπτέμβρη 2015, επέλεξε τον εναγκαλισμό με τον Καμμένο και την οριακή κοινοβουλευτική πλειοψηφία των 153, αντί μια κυβέρνηση με κοινοβουλευτική στήριξη 270 βουλευτών ! 'Οταν, μάλιστα, η καραμανλική πτέρυγα της ''Ν.Δ.'' δεν είχε απλώς παρασκηνιακό συγχρωτισμό μαζί του (περίπτωση εκλογής ΠτΔ), αλλά δημόσιο προεκλογικό λόγο με τον τότε επικεφαλής της Ε. Μεϊμαράκη περί κυβέρνησης εθνικής συνεργασίας. Ο Α. Τσίπρας, σε περίοδο που γνώριζε ότι θα ήταν περίοδος εφαρμογής του 3ου Μνημονίου και έντονων διαπραγματεύσεων εξειδίκευσης και εφαρμογής του, έδειξε να μην αντιλαμβάνεται σωστά το βάρος των συσχετισμών και τη σημασία της κρίσης. Χωρίς βάθος και εύρος πολιτικών και κοινωνικών συμμαχιών στην Ελλάδα, με δίπλα του έναν αφερέγγυο Καμμένο και μόνο, με απουσία ερεισμάτων στην Ευρώπη και με επιδεινούμενα αρνητικά οικονομικά αποτελέσματα γρήγορα περιήλθε σε αδιέξοδα και ο κύκλος φθοράς γιγαντώθηκε.\nΕπί πλέον, ο Α.Τσίπρας επεδίωκε να χτίσει συμμαχίες με τους Ευρωπαίους σοσιαλδημοκράτες, και παρά τη θετική στάση εκείνων, αρνούνταν να προβεί στη λογική διόρθωση της ''παρά φύση'' κυβερνητικής συμμαχίας του με τον Καμμένο, που επίμονα και δημόσια υποδείκνυαν (Φ. Ολάντ, Μ. Σούλτς, Ζ. Γκάμπριελ), καθώς, και στο άνοιγμα ενός άλλου κύκλου πολιτικών σχέσεων και διεργασιών στο χώρο της κεντροαριστεράς. Αν, μάλιστα, τώρα αναμένει να κερδίσει τις εκλογές στη Γερμανία ο Μ. Σούλτς, - πράγμα απίθανο -, για να κάνει ό,τι μέχρι τώρα δεν έχει κάνει, και πάλι δεν έχει σωστή αίσθηση του πολιτικού χρόνου και των συσχετισμών. Το momentum έχει παρέλθει.\nΠρόωρες εκλογές ;\nΜπροστά , σ΄ένα τέτοιο, επώδυνο αδιέξοδο μετά και τη σύνοδο κορυφής της 22ας Ιουνίου και με εξαντλημένα τα μέσα και τις επιλογές, καθώς και την ανυπαρξία, πλέον, οποιασδήποτε προσδοκίας, η εναπομένουσα τελευταία κίνηση του Α.Τσίπρα θα ήταν η προκήρυξη εκλογών. Η προκήρυξη πρόωρων εκλογών, που θα έχουν τόσο ένα στοιχείο αιφνιδιασμού των πολιτικών του αντιπάλων, όσο και ένα φιλολαϊκό τόνο με την έννοια της προσφυγής σε συνθήκες κρίσης στη δύναμη του λαϊκού παράγοντα για τον προσδιορισμό της νέας εντολής του για τη διέξοδο.\nΗ επιλογή αυτή των πρόωρων εκλογών με πιθανότερη ημερομηνία την 16η Ιουλίου, θα αποτελούσε και κίνηση πριν από τον διαφαινόμενο θρίαμβο της οικονομικής πολιτικής του Β. Σόϊμπλε στις γερμανικές εκλογές του Σεπτεμβρίου. Θρίαμβο των συντηρητικών της Γερμανίας, από τον οποίο ο Α. Τσίπρας, αν συνέχιζε ως πρωθυπουργός δεν θα έχει να περιμένει παρά μόνο εξουθενωτική δράση ανάλογη και, μάλλον, σκληρότερη των τελευταίων δύο ετών. Η ανακοίνωση πρόωρων εκλογών, ακριβώς μετά την αρνητική εξέλιξη και στη Σύνοδο κορυφής, σχετίζεται και με τη συγκράτηση των όποιων εκλογικών ποσοστών του ΣΥΡΙΖΑ πριν από τις βαριές επιπτώσεις κατά την εφαρμογή των μέτρων στην πραγματική ζωή των πολιτών και ιδιαίτερα των κοινωνικών εκείνων στρωμάτων που αποτέλεσαν την εκλογική του βάση.\nΕπί πλέον, μια εκλογική επίδοση του ΣΥΡΙΖΑ τέτοια, που θα επέφερε ως αποτέλεσμα τον μη σχηματισμό κυβέρνησης, θα οδηγούσε σε νέα εκλογική αναμέτρηση, η οποία θα πραγματοποιούνταν με τον πρόσφατο, νέο εκλογικό νόμο, έχοντας ως βέβαια εκδοχή την διατήρηση του δεύτερου κόμματος (δηλαδή, του ΣΥΡΙΖΑ με τα σημερινά δεδομένα) σε ρόλο κλειδί για τις εξελίξεις.\nΟ Ιούλιος φαίνεται ότι για την Ελληνική πολιτική ζωή είναι ο κατ΄ εξοχήν πολιτικός μήνας, των πυκνών εξελίξεων και των ανατροπών…\nΘεσσαλονίκη, 9 Ιουνίου 2017\n'...Αυτό που επινόησαν ουσιαστικά οι Έλληνες δεν είναι λοιπόν, όπως συχνά λέγεται, απλώς η δημοκρατία, η οποία, μάλιστα, εννοείται εκφυλισμένη μόνο στο εκλέγειν, αλλά το Δημοκρατικό Κράτος Δικαίου (ως θεσμισμένη, δημοκρατική, αυτοκυβερνούμενη κοινωνία).''\nΗ πραγματική δημοκρατική κληρονομιά που αγνοούμε.\nΔεν είναι λίγες οι περιπτώσεις που χρησιμοποιούνται έννοιες και όροι με ευκολία και χωρίς βαθύτερη κατανόηση. Όροι και έννοιες που ανάγονται, μάλιστα στην κληρονομιά της ελληνικής γραμματείας, θεωρούμενη από όλους τους στοχαστές ως θεμέλιο κάθε πνευματικής δημιουργίας και αναζήτησης.\nΤαυτόχρονα, στη συγκυρία, πρέπει να ομολογήσω μια διάθεση φυγής από τη μαυρίλα της καθημερινότητας, που είναι μάλλον μαυρίλα επταετίας (2010 - 2017), προς τις βαθύτερες ορίζουσες μας, μαζί και η ενθάρρυνση φίλων που παραμένουν αξιόλογοι μελετητές και μεστοί συνομιλητές με ώθησαν να γράψω αυτό το σημείωμα, συνεισφέροντας και διευκρινίζοντας, ορισμένα καίρια κατά τη γνώμη ζητήματα, συνήθως παρεξηγημένα ή/και αγνοημένα, ωστόσο πάντα παρόντα.\nΟφείλω να διευκρινίσω, και πάλι, ότι πρόκειται για ένα σημείωμα κι όχι κάτι περισσότερο.\nΗ αναφορές στη ''δημοκρατία'' και στην ιδρυτική ''πόλη -κράτος'' είναι συνήθως ρηχές.\nΗ ελληνική πόλις γεννήθηκε χάρις σε μια καταστροφή. Την κατάρρευση, γύρω στα 1200 π.Χ., των συγκεντρωτικών ιερών μοναρχιών μυκηναϊκού τύπου που υπήρχαν στο ελληνικό έδαφος. Μετά από μια μακρά σκοτεινή περίοδο, γύρω στα μέσα του 8ου αιώνα αναδύθηκε μια πρωτοφανής πραγματικότητα, προϊόν ενός εξελικτικού ''άλματος'', η πόλις. Οι στοχαστές της αρχαϊκής περιόδου, οι Επτά Σοφοί και οι όμοιοι τους, καθώς και οι Έλληνες πολιτικοί αυτής της περιόδου συμβάλλουν καθοριστικά στην πραγμάτωσή της.\nΗ πόλις πραγματώνει, αναπτύσσει και συσχετίζεται με σειρά εννοιών και ιστορικών κατακτήσεων που χρειάζεται να κατανοηθούν.\n1. Την ανατροπή της εξουσίας του ιερού μυκηναίου βασιλιά, ο οποίος συγκέντρωνε στο πρόσωπό του όλους τους τότε κοινωνικούς ρόλους. Κερματίζει την εξουσία και τα βασιλικά καθήκοντα ασκούνται από ένα μεγάλο αριθμό λειτουργών : ιερείς, στρατιωτικοί, δικαστές, διοικητές. Η πολιτική εξουσία γίνεται συλλογική και τοποθετείται εις το μέσον της κοινότητας.\n2. Την εμφάνιση της αγοράς, που είναι συνώνυμη της συγκρότησης του δημόσιου χώρου. Με την έννοια της ριζικής, ποιοτικής μετακίνησης της εξουσίας από το βασιλικό άβατο σε τόπο δημόσιο, ανοιχτό, όπου συγκεντρώνονται, διαλέγονται και αποφασίζουν οι πολίτες. Ταυτόχρονα αλλάζει ο ρόλος της γραφής, γίνεται το μέσον δημοσιοποίησης των ιδεών και υποβολής τους στην κρίση του κοινού και καθιστά τους νόμους γραπτούς. Ενώ η γραφή αριθμεί την περίοδο εκείνη 2000 έτη, τα πρώτα κείμενα που μπορούν να θεωρηθούν βιβλία (συγγράμματα) εμφανίζονται στα πλαίσια της ελληνικής πόλεως.\n3. Την προώθηση του λόγου και της λογικής που είναι απόρροια της αγοράς, όπου εκτίθεται η εξουσία, μπορεί να αμφισβητηθεί και αποφάσεις και νομοθεσίες μπορούν να επιβληθούν μόνο εφόσον η συνέλευση έχει πεισθεί. Η ορθολογική σκέψη και η τέχνη του λόγου είναι οι πνευματικές δημιουργίες που απευθείας προήλθαν από το δημόσιο χαρακτήρα που έλαβε η εξουσία στην πόλιν. Αργότερα οι επιστήμονες θα τις τυποποιήσουν και θα τις βελτιώσουν (λογική, διαλεκτική, ρητορική).\n4. Την εμφάνιση ενός νέου τύπου ανθρώπου, του πολίτη, με ισότητα απέναντι στο νόμο. Αυτό το οποίο καθορίζει τη θέση ενός ανθρώπου στην κοινωνία δεν είναι πια το θρησκευτικό αξίωμα ή η θέση του σε ένα γένος, αλλά, αφενός, η ικανότητά του να μάχεται στην ίδια γραμμή με τους άλλους στη φάλαγγα των οπλιτών και, αφετέρου, η ικανότητά του να παρουσιάζει λογικά επιχειρήματα στην αγορά. Και, εφόσον , στο δημόσιο χώρο, η έγκυρη ένσταση, η αντικειμενική παρατήρηση, η ορθολογική πρόταση μπορούν να προέλθουν από τον πιο απλό πολίτη , όπως κι από τον άρχοντα, κάθε πολίτης μπορεί να υποκαταστήσει οποιονδήποτε και να ανταλλάξει τη θέση του με οποιουδήποτε άλλου. Εμφανίζεται, λοιπόν, ένας άνθρωπος (με μια έννοια ''αφηρημένου ανθρώπου'') ίσος με όλους τους άλλους ενώπιον του νόμου, υπό την διπλή έννοια ότι, αφενός, υποτάσσεται σε αυτόν και, αφετέρου, λαμβάνει εξίσου μέρος στη διαμόρφωσή του. Είναι ένας εντελώς νέος άνθρωπος, ο πολίτης.\n5. Την ριζική μεταμόρφωση της θρησκείας, από ένα ''οριζόντιο'' (υποχρεωτικό και μοναδικό) δεσμό της κοινωνικής ομάδας , σε μια ''κάθετη'' σχέση του ανθρώπου με το θεό (θεούς). Από τη στιγμή της σύλληψης και της εγκαθίδρυσης του κράτους (του δήμου και των λειτουργιών του) που κυβερνάται -διευθύνεται από μια δημόσια λογική, αναλαμβάνει τη διατήρηση της κοινωνικής τάξης και τιμωρεί τα εγκλήματα εφαρμόζοντας ανθρώπινους νόμους, η θρησκεία γίνεται κοινωνικά ανώφελη και αλλάζει την υπόστασή της. Με την καθιέρωση της λατρείας των πολιούχων θεών, η λατρεία υπόκειται στο κράτος, φαινόμενο που ακυρώνει το θρησκευτικό στοιχείο, εφόσον η πολιτική εξουσιάζει τη θρησκεία, κι όχι πια το αντίστροφο, όπως στις αρχαϊκές κοινωνίες. Ενώ, εμφανίζονται και οι ιδιωτικές μορφές θρησκευτικότητας γύρω από το θείο, όπως τα μυστήρια, οι αδελφότητες κλπ. Είναι αυτά, που αργότερα αποκλήθηκαν στη Δύση ''θρησκεία''.\n6. Τη θεμελιώδη διάκριση Φύσεως / Νόμου. Η εμφάνιση, μέσα απ΄ όλα αυτά, της πολιτικής, με την κυριολεκτική έννοια, δηλαδή, όχι απλώς ως συζήτηση εκτελεστικού τύπου που καθορίζει μια συγκεκριμένη συλλογική δράση στο πλαίσιο των εθίμων και της υφιστάμενης κοινωνικής ιεραρχίας (τα ''ιερά κράτη'' αυτό το εφάρμοζαν, και οι ανθρωπολόγοι έδειξαν ότι εφαρμόζονταν και στις ''κοινωνίες χωρίς κράτος''), αλλά ως μια ουσιαστική συζήτηση και αποφάσεις που αφορούν την πόλιν, ακόμα και τους κανόνες και το μέλλον του συνόλου της κοινωνικής ζωής. Και, ο νόμος, εφόσον είναι ανθρώπινος μπορεί ελεύθερα να τροποποιηθεί από τον άνθρωπο-πολίτη και η κοινωνική (διά)ταξη μπορεί να υπόκειται σε κριτική και αλλαγή. Μεταξύ των δύο ειδών τάξης, της Φύσεως και του Νόμου, υπάρχει η διάκριση της υπέρτατης (που είναι η Φύση) και της τεχνητής (που είναι ο Νόμος), δημιούργημα του άνθρωπου, απόρροια μιας ''σύμβασης''.\nΔημοκρατία ή Δημοκρατικό Κράτος Δικαίου ;\nΠολίτης ή Εκλογέας ; Πόλις και Επιστήμη ή Διοίκηση και Ειδικότητα ;\nΤα παραπάνω συνοπτικά διαφοροποιούν την Ελλάδα από τις προηγούμενες κοινωνίες, είτε τις αρχαϊκές, είτε τα πρώτα κράτη της αρχαίας Εγγύς Ανατολής, τα οποία ήταν όλα τότε ιερές μοναρχίες.\nΟι Έλληνες εγκαθιδρύοντας τις αρχές της έννομης διακυβέρνησης, του πολίτη και της ατομικής ελευθερίας, συγκροτούν ουσιαστικά την πολιτική βάση πάνω στην οποία θα οικοδομηθούν τα νεότερα κράτη δικαίου.\nΠράγματι, ο πολίτης οφείλει να υπακούει σ΄ έναν γενικό κανόνα, ίσο για όλους, ανώνυμο, κι όχι σε μια προσωπική και διακριτική εντολή που προέρχεται από έναν βασιλιά, ή έναν πρεσβύτερο στο γένος, ή ένα πρόσωπο το οποίο βρίσκεται σε υψηλότερες θέσεις μιας ιεραρχίας. Έχοντας τα ασφαλή γνωστικά μέσα που του επιτρέπουν να διακρίνει εκ των προτέρων τί είναι θεμιτό και τί αθέμιτο, ο ίδιος μπορεί να αποφασίζει για τις ενέργειές του, να γίνει ένα άτομο ελεύθερο.\nΌταν οι ΄Αγγλοι πολιτικοί φιλόσοφοι θα δημιουργήσουν τις εκφράσεις ''government of laws, not of the men'' και ''rule of law'', το μόνο που κάνουν είνια να επαναδιατυπώνουν στη δική τους γλώσσα και να επανεπικαιροποιούν το παλαιό ελληνικό πολιτικό ιδεώδες.\nΟ Αριστοτέλης, όμως, διευκρινίζει ότι ένα πολίτευμα όπου ''κύριον δ΄ είναι το πλήθος και μη τον νόμον '' δεν είναι πολίτευμα ελευθερίας, διότι σε αυτή την περίπτωση ''μόναρχος γαρ ο δήμος γίνεται, σύνθετος εις εκ πολλών''. Αυτό το οποίο χαρακτηρίζει ένα ελεύθερο πολίτευμα δεν είναι το γεγονός ότι οι εντολές δίνονται στο όνομα του συνόλου, αλλά ότι υπάρχουν γενικοί συμφωνημένοι κανόνες και όχι ειδικές εντολές. Ο δικαστής ή ο κυβερνήτης δίνει ειδικές εντολές μόνο στα πλαίσια του Νόμου. Αυτό που επινόησαν ουσιαστικά οι Έλληνες δεν είναι λοιπόν, όπως συχνά λέγεται, απλώς η δημοκρατία, η οποία, μάλιστα, εννοείται εκφυλισμένη μόνο στο εκλέγειν, αλλά το Δημοκρατικό Κράτος Δικαίου (ως θεσμισμένη, δημοκρατική, αυτοκυβερνούμενη κοινωνία).\nΈνα στοιχείο ιδιαίτερα χαρακτηριστικό της επανάστασης των νοοτροπιών, που οφείλεται στην υπερίσχυση της έννοιας του πολίτη στην Αθήνα, είναι η θέση την οποία η πόλις προορίζει για τους ξένους . Όπως υπενθυμίζει ο Περικλής στον Επιτάφιο, που μας μεταφέρθηκε από τον Θουκυδίδη, η πόλις υποδέχεται μαζικά τους ''μετοίκους'' και τους παραχωρεί τα κυριότερα πολιτικά δικαιώματα, πρώτ΄ απ΄ όλα το δικαίωμα να διαμένουν σ΄αυτήν για μεγάλο χρονικό διάστημα. Ειδικότερα, επειδή οι Έλληνες, έχουν αποδώσει μια έννοια αφηρημένη στην πόλη και στο πολίτη, πολλοί άνθρωποι μπορούν να προστεθούν σ΄ αυτό το νέο είδος κοινωνικής ομάδας, ανεξάρτητα από το γένος και την εθνότητα στα οποία ανήκουν. Για πρώτη φορά στην ιστορία ένα κοινωνικό σύστημα παραδέχεται ότι δεν στηρίζεται σε μια κοινότητα καταγωγής , αλλά σε αρχές παιδείας και κανόνες δημοκρατικής πολιτείας (με την έννοια της αθηναϊκής δημοκρατίας).\nΣτοιχείο σημαντικό είναι ότι η πόλις αποτελεί το πλαίσιο εντός του οποίου αναπτύσσεται η επιστήμη και η επιστήμη αποτελεί κινητήρια δύναμη ανάπτυξης της πόλεως. Πόλις και Επιστήμη δεν είναι έννοιες διαδοχικές και ανεξάρτητες , αλλά συμπληρώνουν η μία την άλλη. Καθώς η αρχαϊκή θρησκεία χάνει την επιρροή της και στα πλαίσια της πόλεως μπορούν να συζητηθούν ελεύθερα διάφορες υποθέσεις για τον κόσμο, όπως ακριβώς συζητούνται και οι προτάσεις δημόσιας δράσης. Οι Έλληνες πραγματοποίησαν με αυτό τον τρόπο ένα βήμα το οποίο οι ''επιστήμες'' της Μεσοποταμίας ή της Αιγύπτου δεν είχαν πραγματοποιήσει. Οι πραγματείες της Μεσοποταμίας όσον αφορά π.χ., την αστρολογία και την ιατρική είναι, όπως οι προφητικές πραγματείες ή τα νομικά θέσφατα (πρβλ. τον Κώδικα του Χαμουραμπί), κατάλογοι από παραδείγματα κι όχι η διατύπωση νόμων (που κωδικοποιούν, ερμηνεύουν, οδηγούν και επιλύουν). Η επιστήμη λέει ο Andre Pichot ακολουθεί δύο οδούς, την ''οδό των αντικειμένων'' και την ''οδό του επιστημονικού πνεύματος''. Μια πραγματική δημιουργική συγχώνευση των δύο οδών θα πραγματοποιηθεί κατά τους κλασσικούς αιώνες του ελληνικού κόσμου, και μετά κατά την ελληνιστική και ελληνορωμαϊκή περίοδο. Οι μεγάλοι επιστημονικοί κλάδοι, - μαθηματικά, αστρονομία, φυσική, ιατρική, βιολογία, φυσιολογία κλπ -, τότε ωριμάζουν, όπως και οι κοινωνικές επιστήμες και ιδιαίτερα η ιστορία (Ηρόδοτος, Θουκυδίδης, Πολύβιος).\nΕίναι όλα τούτα ένα αναγκαίο πλαίσιο για να έχουμε τουλάχιστο ως Έλληνες αίσθηση της συνέχειας, αδρή κατανόηση των καθοριστικών γραμμών της πορείας του Κόσμου και ιδιαίτερα του ευρωπαϊκού, καθώς και των ιστορικών διαστάσεων των πνευματικών δημιουργών και κατακτήσεων.\nΘεσσαλονίκη, 5 Μαίου 2017.


Κώστας Μαλαμής: «Δώστε βήμα μέσα από το Φεστιβάλ» | dete\nHome›ΑΠΟΨΕΙΣ›Κώστας Μαλαμής: «Δώστε βήμα μέσα από το Φεστιβάλ»\nΗ πρόταση του Κώστα Μαλαμή για να στηριχθεί το τοπικό καλλιτεχνικό δυναμικό που βάλλεται λόγω covid-19\nΠρόταση προς τον Δήμο της Πάτρας να αναπροσαρμόσει το πρόγραμμά του Φεστιβάλ και να συμπεριλάβει μια ενότητα ή και περισσότερες, οι οποίες θα έχουν στόχο να απλώσουν ένα δίχτυ προστασίας πάνω στους ανθρώπους του πολιτισμού στην πόλη μας οι οποίοι βάλλονται από τις συνθήκες που δημιούργησε η πανδημία, καταθέτει ο μηχανικός και σκηνοθέτης Κώστας Μαλαμής.\nΑναφέρει συγκεκριμένα: «Η πρωτοφανής κρίση που βιώνουμε επιβάλλει αλλαγή πορείας και δραστικές αποφάσεις ακριβώς επειδή η ζωή μας άλλαξε απότομα προς το χειρότερο. Κανείς δεν ξέρει το επόμενο διάστημα που θα ξαναπιάσουμε το νήμα.\nΣε τέτοιες περιπτώσεις που τα πράγματα γίνονται ακραία και οι συνήθεις δομές καταρρέουν η στήριξη έρχεται από δημόσιες διαδικασίες. Αυτό δεν είναι κάποιος ιδιότυπος σοσιαλισμός ή ιδεολογική εμμονή αλλά φάνηκε περίτρανα σχεδόν σε όλα τα κράτη της αναπτυγμένης Ευρώπης, έτσι ώστε πολλοί να ισχυρίζονται σήμερα ότι ο ιός ήρθε για να αλλάξει τον καπιταλισμό, τουλάχιστον με τον τρόπο που τον γνωρίζαμε ως τώρα.\nΣε αυτή τη δραματική συνθήκη, ο πολιτισμός δέχθηκε πρώτος το χτύπημα και παρέλυσε. Όλες οι καλλιτεχνικές δράσεις ματαιώθηκαν ή μετατέθηκαν για πολύ αργότερα. Ελάχιστοι από τους ανθρώπους του - για λόγους που δεν είναι του παρόντος να αναλύσουμε - κατάφεραν να λάβουν έστω αυτό το πενιχρό επίδομα που μετά από γενική κατακραυγή δόθηκε από το Υπουργείο Πολιτισμού.\nΟ πολιτισμός όμως είναι χυμός ζωής, ρέει μέσα μας και δημιουργεί ενεργούς πολίτες δίνοντάς τους συντροφικότητα, χαρά και αισιοδοξία. Και σε καιρούς δύσκολους που η ανθρώπινη ουσία βάλλεται, όπως σήμερα, ο πολιτισμός, με αφετηρία τους καλλιτέχνες και την ευαισθησία τους, απαντά βρίσκοντας νέους τρόπους έκφρασης μέσω της τέχνης. Ο πολιτισμός συνιστά πράξη αντίστασης στην αβεβαιότητα και το φόβο που μας περιβάλλει. Όμως το θέατρο, η μουσική, ο χορός κλπ δεν πέφτουν από τον ουρανό. Ηθοποιοί μουσικοί τεχνικοί παλεύουν γι’ αυτό και οι άνθρωποι αυτοί απαιτείται να συνεχίσουν να υπάρχουν, να μείνουν ζωντανοί» αναφέρει ο κ. Μαλαμής και καταλήγει καλώντας τον Δήμο της Πάτρας και συγκεκριμένα τον Πολιτιστικό Οργανισμό, να ανοίξει ένα παράθυρο στους ανθρώπους του πολιτισμού της πόλης μέσα από το Διεθνές Φεστιβάλ.\n«Σε αυτή τη συνθήκη ο Δήμος δε θα έπρεπε έγκαιρα να πάρει πρωτοβουλίες έτσι ώστε να στηρίξει τους ανθρώπους του πολιτισμού στην πόλη, που πλήττονται καίρια;» σημειώνει. «Ο Δήμος Πατρέων διαθέτει το πολιτικό εργαλείο για αυτή την παρέμβαση που είναι κυρίως το Διεθνές Φεστιβάλ Πάτρας αλλά όχι μόνο και επιβάλλεται σε αυτή τη συγκυρία να το χρησιμοποιήσει.\nΥπό τις παρούσες συνθήκες είναι αναγκαίο ο Δήμος να αναπροσαρμόσει το πρόγραμμά του Φεστιβάλ και να συμπεριλάβει μια ενότητα ή και περισσότερες, οι οποίες θα έχουν στόχο να απλώσουν ένα δίχτυ προστασίας πάνω στους ανθρώπους του πολιτισμού στην πόλη μας. Θα πρέπει να εντάξει στο πρόγραμμά του τοπικές παραγωγές έτσι ώστε οι άνθρωποι αυτοί να βρουν μια διέξοδο. Ας ονομάσει αυτή την ενότητα Δράσεις Πολιτισμού - Φεστιβάλ Covid-19 ή όπως αλλιώς θέλει. Αυτό που έχει σημασία είναι, από τη μία μεριά να απλωθεί ένα δίκτυ προστασίας άμεσα, πάνω σε αυτούς τους ανθρώπους που πλήττονται (χωρίς η μεγάλη τους πλειοψηφία να καταγράφεται πουθενά) και από την άλλη να συμβάλλει με αυτό τον τρόπο να ανθίσει μια τοπική δημιουργία, μια σύμπνοια και αλληλεγγύη από τα κάτω.\nΚαι με ευκαιρία αυτή την αναγκαστική παύση φέτος, ας ανοίξουν επιτέλους μια συζήτηση οι φορείς και οι άνθρωποι του πολιτισμού το επόμενο διάστημα για το τι είδους φεστιβάλ οφείλει η πόλη να διεκδικήσει. Γιατί αυτό το φεστιβάλ έτσι όπως γίνεται προσφέρει ελάχιστα και δεν έχει λόγο ύπαρξης με την παρούσα του μορφή».


Στη Χώρα του Αν | LiFO\nΣτη Χώρα του Αν\nΑπό τη Στέλλα Τζανετή\n16.6.2014 | 15:10\nΣτο πάρκο πίσω από το σπίτι μας ζει ένας "γίγαντας" που έχει κάνει το παγκάκι σπίτι του και τον ουρανό ταβάνι. Τεράστιος αλλά αβοήθητος έχει κρυφτεί εκεί, μακριά απ' τη Χώρα του Αν.\nΕκεί τον συνάντησα και εγώ. Ένα απόγευμα καθώς πήγαινα σε κοντινό εμπορικό να αγοράσω ένα δώρο για κάποιο πάρτι που θα πήγαινα το γιο μου το Σάββατο. Με μία μερίδα γεμιστά και ένα μπουκάλι νερό περπάτησα διστακτικά προς το μέρος του φοβούμενη πολύ πως θα με υποδεχτεί μες στο σκοτάδι.\nΕγώ, μία Άννα στη χώρα των θαυμάτων – μια ιστορία που δεν διάβασα ποτέ και ας πιστεύω ακόμα στα θαύματα. Αυτός καθιστός στο παγκάκι με τα μάτια στην πλάτη ένιωθες να ανατριχιάζει καθώς τα φώτα του αυτοκινήτου μου φώτισαν για λίγο τον κόσμο του και αισθάνθηκε ότι κάποιος τον πλησιάζει.\nΈκανα δύο ακόμα φοβισμένα βήματα προς το μέρος του και αυτός γύρισε και με κοίταξε με πρόσωπο παιδιού.\n- Σας έφερα γεμιστά και νεράκι, του είπα\n- Ευχαριστώ, εκείνος.\nΈνας διάλογος δευτερολέπτου με τόσο νόημα. Πολύ περισσότερο από αυτά που λέμε καθημερινά οι «φίλοι», σύζυγοι, συγγενείς μεταξύ μας.\nΒλέπεις στη Χώρα του Αν οι άνθρωποι έπαψαν να μιλούν. Συναλλάσσονται μόνο. Αγοράζουν, πουλάνε και νομίζουν ότι το χρήμα τους μπορεί να καταφέρει τα πάντα.\nΣτη Χώρα του Αν κανείς δεν τρώει πια στο ίδιο τραπέζι με τον άλλο, ούτε μοιράζεται το φαγητό του. Μόνο καταβροχθίζουμε λαίμαργα ότι βρεθεί στο δρόμο μας ακόμα και συνανθρώπους. Στη χώρα μας δεν υπάρχουν γίγαντες που κοιμούνται σε παγκάκια και αν υπάρχουν εμείς κάνουμε πως δεν τους βλέπουμε, με την δικαιολογία ότι τα ταβάνια των σπιτιών μας δεν είναι από ουρανό αλλά από τσιμέντο.\nΣτη Χώρα του Αν οι λιγοστοί ονειροπόλοι κρύβονται στα σπίτια τους και σωπαίνουν και τα βιβλία των παιδιών στα σχολεία δεν μιλούν για όνειρα αλλά μόνο για το τι λένε οι ετικέτες των προϊόντων στα supermarket και οι πινακίδες στο δρόμο.\nΣτη Χώρα του Αν το αλφάβητο της επικοινωνίας είναι η βία και με αυτή μάθαμε τα παιδιά μας να εκφράζονται.\nΣτη Χώρα του Αν όλα είναι αν και αν και αν...\nΌλα εκτός από μία Άννα, τη μάνα μου, που με κουβαλάει ακόμα στα χέρια σαν μωρό και φοβάται να με αφήσει να περπατήσω μόνη μου μπας και πέσω και της χτυπήσω. Σαράντα εγώ. Εξήντα πέντε σχεδόν εκείνη κι όμως καταφέρνει ακόμα και με πείθει ότι όλα θα πάνε καλά, σύντομα, στη Χώρα του Αν.


Βιολογικά Φασόλια Γίγαντες Έγχρωμοι "BioPlus" 500γρ\nΒιολογικά Φασόλια Γίγαντες Έγχρωμοι "BioPlus" 500γρ 10076\n4,54 € ανά τεμάχιο Προμηθευτής: LIVINGBIOLIVINGBIO\nΟι γνωστοί σε όλους μας γίγαντες διαφέρουν από τα μεγαλόσπερμα πλακέ ως προς το μέγεθος τους (είναι μεγαλύτερα).\nΟι γευστικοί έγχρωμοι γίγαντες έχουν σκούρο χρώμα και σχήμα οβάλ.\nΈχουν αντιοξειδωτικές ικανότητες και η γεύση τους μοιάζει με αυτή του κάστανου. Είναι ευκολόβραστοι, λεπτόφλουδοι και νόστιμοι. Μαγειρεύονται στο φούρνο και σαν σαλάτα.\nΤα φασόλια ανήκουν στα όσπρια με υψηλή διατροφική αξία, απόλυτα εναρμονισμένη με την φιλοσοφία της υγιεινής, Μεσογειακής διατροφής!\nOι γίγαντες έχουν υψηλή διατροφική αξία και είναι πλούσιοι σε ενέργεια για τον ανθρώπινο οργανισμό, χωρίς να τον επιβαρύνουν με χοληστερόλη και λίπη.\nΕίναι πλούσιοι σε μέταλλα και ιχνοστοιχεία, έχουν λίγες θερμίδες, αποτελούν μία καλή πηγή σιδήρου και περιέχουν φυλλικό οξύ (βιταμίνη Β9) που έχει αντικαρκινική δράση.\nΒιολογικά συστατικά: Ελληνικά βιολογικά φασόλια γίγαντες έγχρωμοι (100%).\nΔιατροφική ανάλυση ανά 100 γραμμάρια: Ενέργεια 307 kcal, Υδατάνθρακες 58%, Πρωτεΐνες 17%, Λιπαρά 1%, Φυτικές ίνες 11%, Αλάτι 0,001%.\n100% Ελληνικό βιολογικό προϊόν Φενεού Κορινθίας.


ΓΙΑΝΝΗΣ ΣΕΙΤΑΝΙΔΗΣ, 16/09/2019 (τελευταία ενημέρωση 17:25)\nΕνισχύεται ο έλεγχος για την ταυτοποίηση του κατόχου μιας τραπεζικής κάρτας σε ηλεκτρονικές αγορές, ενώ αλλαγές εφαρμόζονται και στις ανέπαφες πληρωμές μέσω POS.\nΕιδικότερα σε ισχύ τέθηκε το Σάββατο ο νέος κανονισμός της Ευρωπαϊκής Ένωσης, ο οποίος εξειδικεύει συγκεκριμένες διατάξεις της κοινοτικής οδηγίας «για τις υπηρεσίες πληρωμών» (PSD 2), αλλάζοντας κάποια πράγματα στις πληρωμές με κάρτες.\nΓια να επιτευχθεί η ισχυρή ταυτοποίηση θα πρέπει να χρησιμοποιηθούν συνδυαστικά παράγοντες ασφαλείας όπως ενδεικτικά δακτυλικό αποτύπωμα, κωδικοί e-banking, PIN κάρτας, Password, μοναδικός κωδικός μίας χρήσης με μήνυμα SMS (SMS OTP), push notification στο κινητό τηλέφωνο, κ.λπ.\nΟι πελάτες των τραπεζών έχουν λάβει ή θα λάβουν το αμέσως επόμενο χρονικό διάστημα λεπτομερή ενημέρωση και περαιτέρω πληροφορίες από τις τράπεζες με τις οποίες συνεργάζονται.\nΟι ανέπαφες συναλλαγές (contactless transactions) είναι ο γρήγορος και ασφαλής τρόπος για να κάνετε τις αγορές σας με κάρτες ειδικής τεχνολογίας που φέρουν το σήμα. Οι ανέπαφες συναλλαγές δίνουν τη δυνατότητα στον πελάτη να κάνει αγορές πλησιάζοντας απλώς την κάρτα του στο κατάλληλο μηχάνημα πληρωμών (POS). Σήμερα εάν το ποσό είναι κάτω των 25 ευρώ δεν χρειάζεται να εισάγετε το PIN σας, ενώ εάν το ποσό είναι άνω των 25 ευρώ θα σας ζητηθεί να εισάγετε το PIN σας.\nΑπό 14/9/2019 ισχύει όριο στις ανέπαφες συναλλαγές, χωρίς τη χρήση ΡΙΝ, σωρευτικά έως το ποσό των 150 ευρώ. Όταν εξαντληθεί το όριο, θα ζητείται η καταχώρηση του ΡΙΝ στο μηχάνημα αποδοχής καρτών (POS), ακόμη και αν πρόκειται για συναλλαγή κάτω των 25 ευρώ. Κάθε φορά που θα πραγματοποιείτε οποιουδήποτε είδους συναλλαγή με χρήση PIN, το όριο των 150 ευρώ θα μηδενίζεται.\nΑξίζει να σημειωθεί ότι το όριο των 25 ευρώ, για κάθε ανέπαφη συναλλαγή, συνεχίζει να ισχύει. Για τις συναλλαγές έως και 25 ευρώ δεν χρειάζεται να εισάγετε το ΡΙΝ σας. Θα χρειαστεί να το πληκτρολογήσετε μόλις το συνολικό ποσό των ανέπαφων συναλλαγών, χωρίς PIN, ξεπεράσει τα 150 ευρώ (σωρευτικά).\nΤο συγκεκριμένο όριο (150 ευρώ) έχει καθοριστεί, βάσει της νέας Ευρωπαϊκής Οδηγίας (PSD2) για τις Υπηρεσίες Πληρωμών, και δεν υπάρχει κάποια εξαίρεση. Η Οδηγία έχει σκοπό να καταστήσει τις πληρωμές πιο ασφαλείς, απλές και αποτελεσματικές. Με την οδηγία αυτή εκσυγχρονίζονται οι υπηρεσίες πληρωμών στην Ευρώπη, προς όφελος τόσο των καταναλωτών όσο και των επιχειρήσεων. Εφόσον πραγματοποιείτε τακτικά με την κάρτα σας συναλλαγές πληκτρολογώντας το PIN σας, όπως αναλήψεις μετρητών ή ερώτηση υπολοίπου σε ΑΤΜ, ή αγορές άνω των 25 ευρώ, τότε, πιθανόν, να μην χρειαστεί να εισάγετε το PIN σας, σε συναλλαγές κάτω των 25 ευρώ.\nΤο όριο των 150 ευρώ ισχύει για διαδοχικές ανέπαφες συναλλαγές με κάρτα μόνο σε χώρες εντός Ευρωπαϊκού Οικονομικού Χώρου (ΕΟΧ), που είναι τα κράτη μέλη της Ευρωπαϊκής Ένωσης και η Νορβηγία, το Λιχτενστάιν και η Ισλανδία.\nΤο σωρευτικό όριο του ποσού των 150 ευρώ στις ανέπαφες συναλλαγές με κάρτα δεν έχει χρονικό περιορισμό. Μηδενίζεται με οποιαδήποτε συναλλαγή με PIN μέσω κάρτας, οποιαδήποτε χρονική στιγμή και αν πραγματοποιηθεί αυτή.\nΠαράδειγμα: εάν έχετε κάνει ανέπαφες συναλλαγές, χωρίς PIN, με συνολική αξία 60 ευρώ μέσα σε διάστημα 2 μηνών, και στη συνέχεια πραγματοποιήσετε αγορά με ΡΙΝ, θα γίνεται επαναφορά του ορίου και θα ξεκινά η μέτρηση από την αρχή.\nΟι νέες διαδικασίες ταυτοποίησης\nΟ ισχυρός έλεγχος ταυτότητας πελατών είναι μια διαδικασία ελέγχου που πιστοποιεί τον κάτοχο της κάρτας. Δεν αρκεί δηλαδή πλέον μόνο η εισαγωγή των στοιχείων της κάρτας (αριθμός κάρτας, ημερομηνία λήξης, τριψήφιος κωδικός ασφαλείας).\nΗ ισχυρή ταυτοποίηση του πελάτη κατά τη διάρκεια της αγοράς θα πραγματοποιείται μέσω: κωδικών web/mobile banking (κάτι που ο πελάτης γνωρίζει) και sms extraPIN ή push notification (κάτι που αποστέλλεται στον πελάτη). Σύμφωνα με τα παραπάνω, προκειμένου να πραγματοποιείτε αγορές σε ηλεκτρονικά καταστήματα, εντός της Ευρώπης, με κάρτες τράπεζας (χρεωστικές, πιστωτικές, προπληρωμένες) θα πρέπει να διαθέτετε κωδικούς web banking και να έχετε δηλωμένο στην τράπεζα κινητό τηλέφωνο για τη λήψη extraPIN.\nΗ διαδικασία ισχυρής ταυτοποίησης του πελάτη (Strong Customer Authentication – SCA) ισχύει για τις συναλλαγές σε ηλεκτρονικά καταστήματα με κάρτα σε χώρες εντός ΕΟΧ. Την ώρα της πληρωμής, μετά την εισαγωγή των στοιχείων της κάρτας, θα σας ζητηθεί να ταυτοποιηθείτε με τους εξής τρόπους:\nα) τους κωδικούς χρήστη που χρησιμοποιείτε για την εισαγωγή στην ηλεκτρονική τραπεζική της τράπεζας (web / mobile).\nβ) έναν μοναδικό κωδικό που θα σας αποσταλεί με sms extraPIN ή push notification στο κινητό τηλέφωνο που έχετε δηλώσει.\nΓια συναλλαγές αξίας έως 30 ευρώ που πραγματοποιούνται στο διαδίκτυο δεν θα απαιτείται ισχυρή ταυτοποίηση μέχρι το ποσό των 100 ευρώ, σωρευτικά. Πέραν αυτού, θα πρέπει υποχρεωτικά να πραγματοποιείται συναλλαγή με ισχυρή ταυτοποίηση. Κάθε φορά που πραγματοποιείται συναλλαγή με ισχυρή ταυτοποίηση μηδενίζεται το όριο των 100 ευρώ.\nΗ αντίδραση, τα… θεματάκια και αυτοί που ξεχώρισανNέο συμβόλαιο σε Ντε Χέα, έγινε ο πιο ακριβοπληρωμένος παίκτης της Γιουνάιτεντ


Σοφά Λόγια του Μεγάλου Επιστήμονα, Στήβεν Χόκινγκ ,\nΟ άνθρωπος που προσπαθεί να μας βάλει στο νόημα της θεωρίας του παντός, έχει σίγουρα το δικαίωμα να μιλήσει για τα πάντα. Ξέρετε, κάποιος μου είπε κάποτε κάτι εξαίσιο: «Οι επιστήμες είναι για να περνάμε δημιουργικά την ώρα μας». Στο τέλος, αυτό που μένει είναι ο άνθρωπος και η θέλησή του να κάνει ή να είναι κάτι.\nΠοιές είναι οι συμβουλές αυτού του μεγάλου επιστήμονα για μας; Πώς μπορούν να μας βοηθούν…στα πάντα;\nΑναδημοσιευση Απο apotis4stis5.com


Maya Spa (Μπανγκαλόρ, Ινδία) - Κριτικές - TripAdvisor\nMaya Spa, Μπανγκαλόρ - Κριτικές\nΝο 45 από 151 Ευεξία και σπα - Μπανγκαλόρ\nITPL Road | The Zuri Hotel, 244 Hoody Village, Rajapalya, Whitefield, Μπανγκαλόρ 560048, Ινδία\nΈνιωσα τελείως χαλαρός και rejuvinated\nMaya Spa είναι μία από τις καλύτερες πηγές που έχω πάει στο Bangalore. Κάθε φορά που έχω πάει εκεί ήταν μια εξαιρετική εμπειρία. Το εξειδικευμένο προσωπικό είναι καλά εκπαιδευμένοι, χρησιμοποιούν τη σωστή πίεση. Πάντα μου έπεσε ο ύπνος κατά τη διάρκεια της συνόδου. Αφού ξυπνήσετε...μετά τη συνεδρίαση, θα είχε ως αποτέλεσμα να το χαμάμ που προσθέτει στη χαλάρωσή σας. Ένα ζεστό ντους ατμού στο εξής, θα απολαύσετε την απόλυτη ιδιωτικότητα και υγιεινή κατά τη διάρκεια της συνόδου. Η αίθουσα μασάζ νιώθεις τόσο ζεστά, άνετα και ιδιωτικά. Θα ήθελα να υπάρχει κατά το δυνατόν.Περισσότερα\nΠήγαμε για πλήρη περιποίηση μασάζ σώματος. 90 Λεπτά από ευτυχία που ακολουθείται από ένα καλό ατμόλουτρο και τέλος με ντους. Οι θεραπευτές ήταν πραγματικά καλό. Παίρνουν πολύ καλή φροντίδα σας. Το μέρος είναι τέλειο. Χαλαρωτική μουσική\nΠήραμε εκπτωτικά κουπόνια για τους Σουηδούς ή Άρωμα πλήρες μασάζ σώματος και στη συνέχεια με επικεφαλής τον ώμο και μασάζ και ρεφλεξολογία. Η συσκευασία έχει υποσχεθεί ένα ποτό καλωσορίσματος, που δεν ήταν διαθέσιμη. Μου άρεσε η ατμόσφαιρα, και το προσωπικό ήταν ευγενικό. Το μασάζ ήταν...πραγματικά πολύ καλή, και συνεχίστηκε με ατμό και ντους.Περισσότερα\nMaya Spa; Όχι δεν θα συνιστούσα!!\nΕίχα κάνει μια επίσκεψη στο Maya Spa με αρκετά υψηλές προσδοκίες. Εξάλλου ανήκει σε ένα φημισμένο ξενοδοχείο σαν Zuri. Καλά, αλλά η εμπειρία ήταν αδύνατον σύμφωνα με τις προσδοκίες. Μάλλον θα πρέπει να πω ότι απογοητεύτηκα. Γιατί; Διαβάστε παρακάτω: 1. Το πρώτο καλό συναίσθημα να...επιστήσω τη στιγμή που θα μπείτε μέσα από ένα καλό Spa είναι η ατμόσφαιρα. Δεν πρέπει να είναι μια αίσθηση ηρεμίας. Αλλά το Maya? Δεν υπάρχει ατμόσφαιρα. Η υποδοχή και το καθιστικό είναι εξαιρετικά μικρό και είναι σχεδόν σαν ένα γυμναστήριο στη ρεσεψιόν. Απογοήτευση προκαταβολικά που δεν είναι καλό. 2. Ακόμα χειρότερα, η ρεσεψιόν δεν έχουν ακόμη και ένα A/C !! Με κοροϊδεύεις ρε άνθρωπε, Zuri !!!! 3. Η προσφορά περιλαμβάνει ένα ποτό καλωσορίσματος. Αλλά τίποτα δεν προσφέρθηκε!! 4. Μπορείτε να αισθανθείτε ότι πέρα από το χώρο της ρεσεψιόν θα είναι μια ωραία εμπειρία. Αλλά δυστυχώς δεν συμβαίνει αυτό. Ο οποίος είναι αρκετά στενό. Zuri έχει δοθεί μεγαλύτερη προσοχή στη βέλτιστη χρήση του χώρου που είναι καλό μόνο για τον εαυτό τους. Ωστόσο, σίγουρα δεν θα σας δώσει μια καλή αίσθηση στους πελάτες για να επισκεφθείτε το κέντρο ευεξίας κάποια χαλάρωση. 5. Και το χειρότερο, έστω και αν ήταν το μασάζ για 60 λεπτά, διήρκεσε σχεδόν για 30-35 λεπτά. Μάλιστα είχε δύο μέρη του σώματός μου χωρίς επίβλεψη και έπρεπε να ζητήσουμε από τον έμπειρο μασέρ για αυτό. 6. Από το χειρότερο ? Η δέσμη δεν περιλαμβάνουν ρεφλεξολογία ποδιών. Αλλά αυτό αποδείχθηκε ότι ήταν αστείο. Διήρκεσε για σχεδόν 2 λεπτά με τα πόδια! Τώρα όμως μερικά καλά σημεία ... 1. Οι μασέρ είχε εκπαιδευτεί σε βαθμό και ότι ήταν καλό. Ήξερε τι έκανε. Αυτό είναι το πιο σημαντικό πράγμα που δεν πρέπει να καταλήξει σε ένα σουηδικό μασάζ όταν έχετε κάνει κράτηση για μια βαθιά ιστού. LOL. Κάτι που συνέβη σε μένα Raaga νωρίτερα στο Σώμα. 2. Αυτό δεν ανταποκρίνεται στις προσδοκίες μου για την υγιεινή. Οι πετσέτες ήταν πολύ καθαρό. Έτσι ήταν το δωμάτιο πλυσίματος και άλλες περιοχές. Θα ήθελα να σας συστήσω Maya Spa ? Όχι, σίγουρα όχι. Θα ήθελα να προτείνω ότι αντί να επισκεφθείτε το κέντρο ευεξίας του ξενοδοχείου, μπορείτε να επιλέξετε μια αυτόνομη Spa.Περισσότερα\nΕκπαιδευμένους μασέρ, υπέροχη ατμόσφαιρα\nΠήραμε κάποια εκπτωτικά κουπόνια για την υπηρεσία σπα στο Maya Spa στο ξενοδοχείο Zuri. Πήγα με την σύζυγο και πήραμε ένα ζευγάρια μασάζ. Συνολικά η εμπειρία ήταν πολύ καλή και αξίζει τον κόπο. Είχα δοκιμάσει ορισμένες υπηρεσίες σε Kerela αλλά δεν ήταν σε καμία περίπτωση....Οι μασέρ ήταν καλά εκπαιδευμένα και γνώριζε καλά την παραποίηση των τεχνικών. Το προσωπικό ήταν αρκετά εγκάρδιο και μας έκανε να νιώσουμε πολύ άνετα. Το πλήρες πακέτο είναι τόσο καλά σχεδιασμένη που θέλετε απλά να πάμε και να χαλαρώσετε. Μασάζ είναι στη συνέχεια ακολούθησε ντους ατμού.Περισσότερα\nΚαλή ατμόσφαιρα και αξία για τα χρήματα.\nΚαλό προσωπικό. Εγκαταστάσεις Μασάζ είναι αρκετά καλό. Οι τιμές είναι αρκετά καλό πλήρως αξίζει τα λεφτά του. Η καθαριότητα και η ατμόσφαιρα είναι καλή.


Αύξηση 6% στις εξαγωγές αγροτικών προϊόντων - INDEXANTHI.GR\nΣυντάχθηκε απόSuper User\t Αύγουστος 31, 2016 Αφήστε ένα σχόλιο για το Αύξηση 6% στις εξαγωγές αγροτικών προϊόντων\nΤα στοιχεία προκύπτουν από την ανάλυση του Πανελληνίου Συνδέσμου Εξαγωγέων (Π.Σ.Ε.) και του Κέντρου Εξαγωγικών Ερευνών και Μελετών (Κ.Ε.Ε.Μ.) επί των προσωρινών στοιχείων της ΕλΣτατ για το πρώτο εξάμηνο του 2016, για τα εκατό πιο εξαγώγιμα ελληνικά προϊόντα και τις εκατό κορυφαίες αγορές.\nΣύμφωνα με τα ίδια στοιχεία, στις επιμέρους κατηγορίες -αν και δεν προκύπτουν σημαντικές διαφοροποιήσεις- ξεχωρίζουν οι επιδόσεις προϊόντων όπως τα τυριά, τα πορτοκάλια και τα καπνά, που αναρριχήθηκαν στις θέσεις της κατάταξης σε σχέση με την αντίστοιχη περυσινή περίοδο. Στο ίδιο πλαίσιο, ως νέες είσοδοι στη λίστα των εκατό κυριότερων εξαγόμενων προϊόντων της χώρας καταγράφονται -ανάμεσα σε άλλα- το σκληρό σιτάρι και τα μανταρίνια.\nΌπως προκύπτει από την ανάλυση του Π.Σ.Ε. και του Κ.Ε.Ε.Μ. επί των στοιχείων της ΕλΣτατ, η Ιταλία εξακολουθεί και σε αυτό το εξάμηνο να αποτελεί τον σημαντικότερο προορισμό των ελληνικών εξαγωγών, ενώ στη δεύτερη θέση παραμένει στη σχετική κατάταξη η Γερμανία. Απηχώντας και τις εξελίξεις μετά τα capital controls, η Κύπρος προσπέρασε την Τουρκία και καταλαμβάνει πλέον την τρίτη θέση, ενώ στην πέμπτη διατηρείται η Βουλγαρία. Χωρίς ακόμη να έχουν καταγραφεί επιπτώσεις από την απόφαση περί Brexit, το Ηνωμένο Βασίλειο κατέγραψε άνοδο δύο θέσεων (από την όγδοη θέση), ενώ τη δεκάδα συμπληρώνουν οι Η.Π.Α. (από έκτη), ο Λίβανος (από δωδέκατη), η Ρουμανία (από ενδέκατη) και η Ισπανία (από ένατη).\nΣτη λίστα με τις εκατό πρώτες χώρες εμφανίζονται πλέον (σε σχέση με το 2015) και οι Κουρασάο (68η θέση), Βενεζουέλα (77η θέση), Κολομβία (83η), Μαυριτανία (91η), Φιλιππίνες (93η), Λουξεμβούργο (95η) και Βρετανικές Παρθένοι Νήσοι (96η).\nΣυντάχθηκε απόSuper User Αύγουστος 31, 2016 Αναρτήθηκε σεΔιάφοραΕτικέτες: αγροτικά προϊόντα, αύξηση, εξαγωγές, μείωση